Akademski tekstovi - BEPS Prevodi\nObrazovanje i naučni rad su takodje oblasti u kojoj je sve veća potreba za pismenim prevodom evidentna. Klijenti nam se gotovo svakodnevno obraćaju sa zahtevima za prevodom doktorskih, master ili diplomskih radova, kao i prevodom seminarskih radova, eseja, stručnih tekstova i apstrakata. Kod ovakvih prevoda u prevodilačkoj agenciji BEPS Translations angažujemo prevodioce sa master ili doktorskom diplomom, jer smatramo da su jedino takvi kandidati kvalifikovani da prevode akademski tekst.\nKvalitetno preveden akademski rad može značajno uvećati vaše šanse da nastavite školovanje na prestižnim univerzitetima u inostranstvu.\nUkoliko vam je potreban pismeni prevod akademskog tipa, pošaljite nam upit sa detaljima vašeg projekta, a mi ćemo vam u najkraćem roku odgovoriti.\nUkoliko ste sposobni da sami napišete tekst na stranom jeziku, možete nam ga poslati na lekturu, gde će maternji govornik datog jezika ispraviti sve greške u vašem tekstu, u skladu sa propisanim pravilima akademskog pisanja.\nUkoliko organizujete stručnu konferenciju za koju vam je potreban usmeni prevod akademskog sadržaja, agencija BEPS Translations može obezbediti simultani prevod za vašu konferenciju, kao i svu potrebnu opremu.


Direct Media Akademija – dobra posećenost i sjajna atmosfera\nU Beogradu je u toku deveta po redu Direct Media Akademija, u sklopu koje su uspešno održana dva modula, “Brending i marketinška strategija” koji je vodio Mitja Tuškej, izvršni direktor Direct Media Slovenija, dok je drugi modul vodila Marija Matić, Media Planning Director, na temu “Komunikacijsko planiranje“.\nGlavna obeležja ovogodišnje Direct Media Akademije su dobra posećenost i sjajna atmosfera, u kojoj predstavnici agencija i kompanija zajednički rade u okviru DMA radionica.\nDanas je poslednji dan Direct Media Akademije koji će imati festivalski karakter, uz dva sjajna predavača. U pitanju su Jonas Kjellberg, jedan od osnivača Skypea i izvršni direktor u periodu njegovog velikog rasta, te Faris Yakob, marketinški konsultant sa ekspertizom u oblasti inovacija.\nOni će sa učesnicima razgovarati o tome Kako se snovi pretvaraju u realnost, i doneće priču o game changer-ima i putu koji je potrebno prevaliti da bismo inovirali poslovanje i digitalno se transformisali, kao i odgovore na pitanja zašto su neke kompanije, marketinške agencije i pojedinci danas inovativniji od drugih, i kako da učimo od njih i ostvarujemo svoje snove.\nPrethodni članak Amazon prestaje kupovati oglase kod Gugla Sledeći članak DRUŠTVO SRBIJE ZA ODNOSE S JAVNOŠĆU DODELILO GODIŠNJE NAGRADE


Republika / ISPLIVALI NOVI DETALJI: Odgovore na KLJUČNA pitanja oko Odžove smrti daju dva pronađena telefona\nBivši košarkaš Crvene zvezde Majkl Odžo preminuo je pre pet dana tokom individualnog treninga u košarkaškoj sali na stadionu Partizana, a tužilaštvo je konačno pokrenulo istragu.\nU ponedeljak je posthumno urađen PCR test odmah je potvrđeno da je Odžo bio negativan na koronavirus, što je bilo neophodno kako bi se započelo sa obdukcijom, saznaje Alo.\nSada se veruje da će odgovore na ključna pitanja o iznenadnoj smrti košarkaša dati njegova dva pronađena mobilna telefona. Naime, u policiji se nadaju da će uvidom u SMS i Vajber poruke moglo da bude razjašnjeno pod kojim okolnostima je Odžo uopšte došao u Humsku, ali i da li je sa nekim razmenjivao informacije u vezi sa svojim zdravstvenim stanjem, koje nije bilo nimalo naivno.\nTakođe, u rancu nesrećnog košarkaša pronađeni su još i novčanik sa 1.000 dinara, kao i kompletna zdravstvena dokumentacija, u kojoj je moralo da piše da li su lekari dali odobrenje da se Odžo vrati intenzivnim treninzima ili ne i da li su se sa time upoznali oni koji su ga doveli na trening u sali FK Partizan.\nU međuvremenu, nigerijska ambasada je poslala notu u kojoj se zahteva detaljna istraga o tom tragičnom događaju. Na utvrđivanju svih činjenica insistira i porodica Majkla Odža - majka i dve sestre, koje žive u Lagosu, ali i menadžer nigerijskog košarkaša, sazanaje Alo.\nSport Košarka Majkl Odžo KK Crvena zvezda Crvena zvezda


Podijeljeno 80 paketa rasadnog materijala | Opština Višegrad\nPodijeljeno 80 paketa rasadnog materijala\nU opštini Višegrad danas je podijeljeno 80 paketa rasadnog materijala, pojedinačne vrijednosti 252 KM, koje je obezbijedilo Ministarstvo poljoprivrede, šumarstva i vodoprivrede Republike Srpske za socijalno ugrožene porodice, primaoce socijalne pomoći, višečlane i porodice sa malim primanjima.\nNačelnik Odjeljenja za lokalni razvoj, privredu i društvene djelatnosti opštine Višegrad Ana Bogdanović rekla je da će ova lokalna zajednica obezbijediti dodatnih 30 paketa istog sadržaja, koji će biti podijeljeni sutra.\n„Ovo je drugi dio paketa pomoći za proljećnu sjetvu, jer je u aprilu poljoprivrednicima podijeljeno 110 paketa sjemenskog materijala, 80 paketa od resornog ministarstva i 30 od opštine Višegrad“, napomenula je Bogdanovićeva.\nSamostalni konsultant za provođenje poljoprivrednih projekata Srđan Kostić rekao je da se u jednom paketu nalazi 20 rasada kupusa, 30 paradajza i 50 rasada paprike.\n„Nadamo se da će korisnici uspjeti na vrijeme da zasade ove rasade i da bi na što lakši način prebrodili ovu situaciju“, naveo je Kostić.


Nekad vredeo 70 miliona, sad mogu da ga kupe Zvezda i Partizan! Neviđen raspad zvezde Barselone - Sportal\nSamjuel Umtiti (DAX Images / Alamy / Profimedia)\nNekad vredeo 70 miliona, sad mogu da ga kupe Zvezda i Partizan! Neviđen raspad zvezde Barselone\nPetar Lazić - Vest objavljena: 13:15 - 16.06.2022\nOsvojio je poslednjih godina Primeru, Kup kralja, Svetsko prvenstvo... pa pao na niske grane transfer pijace.\nUz par mladića i Danija Alveša, Samjuel Umtiti je jedan od najjeftinijih igrača Barselone na tržištu, prema podacima specijalizovanog "Transfermarkta".\nMada je 2018, u godini kada je u dresu reprezentacije Francuske stigao do svetskog trona, Umtiti vredeo 70 miliona evra, njegova trenutna procenjena vrednost je svega dva miliona, što je spada u cenovne mogućnosti čak i nekih srpskih klubova, Crvene zvezde i Partizana, s tim što bi i smanjena Umtitijeva plata bila problem za "večite".\nSamjuel Umtiti (EPA/Alberto Estevez)\nUmtiti je dete Liona u koji je stigao sa svega 11 godina iz Menivala, gde je "fudbalski prohodao". U Lionu je debitaovao kao profesionalac nakon decenije u omladinskom pogonu, dve godine se kalio u B timu, a onda dobio šansu u seniorskom - i iskoristio je.\nNajbolji Umtitijevi dani u fudbalu se definitivno vezuju za Francusku, kako za Lion, tako i nacionalni tim. A kada je 2019. prestao da igra za reprezentaciju, stvari su krenule nizbro za Umtitija koji je već godinama daleko od vrhunskog nivoa, mada mu je tek 28 godina.\nUspon i pad, sve u dresu "trikolora"\nUmtiti je za veliki novac iz Liona u Barselonu prešao 2016, a u startu se činilo da bi to mogao biti dobar potez Katalonaca, a ne "prosutih" 25 miliona. Ispostavilo se tako, mada je Francuz u jednom momentu dobacio do pomenutih 70 miliona, mada, opet, u proceni "Transfermarkta".\nOsnovni uzrok toga što Samjuel Umtiti nije ispunio maksimum leži, bar zasad, u 2018, godini osvajanja Svetskog prvenstva. Najveći fudbalski uspeh koji je sa sunarodnicima napravio u Rusiji uticao je da njegova cena poraste do strmoglavih miliona, ali je Samjuel u istoj toj Rusiji rizikovao karijeru.\nUmtiti po povratku sa Svetskog prvenstva (EPA/CAROLINE BLUMBERG)\nI ispostavilo se da je sve to prošlo nepovoljno, sudeći na stvari koje su se dešavale u naredne četiri godine i još uvek se dešavaju. U 2018. je Umtiti doživeo povredu kolena koju je mogao da trajno reši operacijom koja bi ga sprečila da ode na Mundijal. Odabrao je nešto konzervativnije metode lečenja, stisnuo zube i izgurao turnri, da bi gotovo bio beskoristan za Barselonu čitave sledeće sezone.\nSezone 2018/19 je Umtiti odigrao samo 14 utakmica za Barselonu u Primeri i jednu jedinu u Ligi šampiona, koju čak nije ni završio. U sledeće dve sezone je igrao još manje, po 13 mečeva u prvenstvu Španije je Umtiti imao u sezonama 2019/20 i 2020/21 te je uloga u katalonskom klubu bila sve manja, mada nije tako počelo, a ni trebalo da bude.\nNeprilike u nevreme\nA kada se činilo 2020. da se Umtiti potpuno oporavio od povrede kolena koja ga je mučila dve godine, zarazio se kovidom što ga je ponovo izbacilo iz koloseka u veoma nezgodnom momentu. Dugo je radio na povratku Samjuel, uspeo da se oporavi i dođe do forme gde bi mogao da pruži maksimum, a ne u taktici predodređen za zamenu ili nekoga koga morate zameniti.\nJoš jedan peh, pad i pitanje da li će Umtiti ikada uspeti da se vrati vrhunskoj formi u kojoj nije dugo, ali je pred njim vreme, ipak je to momak od 28 leta.\nSamjuel Umtiti (EPA/Alejandro Garcia)\nDa Umtiti nije igrao Svetsko prvenstvo, sigurno bi mu telo bilo u boljem stanju, mogao bi više da pruži u klupskom fudbalu, ali je upitno da li bi ikada mogao da napravi onaj kakav je u reprezentativnom. Jasno je da je francuski defanzivac žrtvovao karijeru, definitivno to nije nešto što odgovara Barseloni, ali ako se pita Umtiti - možda je i vredelo.\nBarsa veruje u Umtitija, ali za manje para\nPočetkom ove godine je Barselona uprkos svemu rešila da produži ugovor sa Samjuelom Umtitijem do čak 2026. godine. Mada je Francuz imao još godinu i po dana ugovora, Barsa je rešila da "zabetonira" saradnju sa Francuzem koji bi mogao karijeru da završi u ovom španskom klubu.\nIpak, prilikom potpisivanja ugovora do juna 2026. je Samjuel Umtiti morao da pristane na smanjenje plate. Razuman deo dogovora kluba i igrača koji nije ispunio ono što se od njega očekivalo, ali se uprkos tome od njega očekuje još.\nFK Barselona Samjuel Umtiti Fudbalska reprezentacija Francuske


Milan - Torino, Fudbal - Predlog tip - 17/02 2020\nPonedeljak, 17/02 - Fudbal, Italija, Serija A\n17/02Milan vs Torino1X2tip: 1\nPoslednji meč 24. kola italijanske Serije A se igra na \_"San Siru\_" gde će fudbaleri Milana dočekati Torino. Meč između ove dve ekipe je zakazan za 20 časova i 45 minuta.\nTaman kada smo pomislili da su “rosoneri” počeli sa nešto boljim partijama, usledio je prvo remi na domaćem terenu protiv Verone, a onda i poraz u velikom gradskom derbiju od Intera, pa se “rosoneri” trenutno nalaze na katastrofalnom 10. mestu na tabeli, što je zaista ispod svakog nivoa kada su u pitanju ambicije ove slavne ekipe. Na sve to, Milan je remizirao u prvom meču polufinala italijanskog Kupa, pošto su izjednačujući gol primili u poslednjim trenucima utakmice, kada je Ronaldo pogodio, posle ruku na srce veoma diskutabilnog penala. U prošlom kolu su izabranici Stefana Piolija odigrali fenomenalno prvo poluvreme protiv Intera kada su vodili sa 0:2, ali su onda sve to veoma brzo prosuli u nastavku kada im je Inter dao čak četiri gola.\nU goste Milanu dolazi Torino koji igra katastrofalno u poslednje vreme, a najbolji pokazatelj za to su i četiri vezana poraza, od kojih su sasvim sigurno svi upamtili onaj od Atalante, kada je bilo čak 0:7. Cenu je platio Valter Macari, ali je utisak da “bikovi” ni posle smene trenera ne izgledaju bolje na terenu, U prošlom kolu su "bikovi" poraženi od Sampdorije na svom terenu, čime su pali na tek 13. mesto na tabeli i ukoliko ovako nastave sigurno je da će doći u situaciju da se bore za opstanak u najkvalitetnijem rangu italijanskog fudbala. Za kraj, treba napomenuti da su fudbaleri Torina na poslednja četiri meča primili čak 16 golova, što je prosek od čak četiri gola po meču, što je zaista previše.\nMilan u ovom susretu prosto mora da dođe do sva tri boda kako bi ostao u igri za plasman u Ligu Evrope, ali to neće biti nimalo lak zadatak pošto mu dolazi Torino koji igra katastrofalno u poslednje vreme, o čemu najbolje govori podatak da su vezali čak četiri poraza, pa žele da se na "San Siru" iskupe svojim navijačima. Ipak, prednost u ovom duelu dajemo domaćoj ekipi, na čijoj je strani ipak veći individualni kvalitet, zbog čega vam toplo preporučujemo da odigrate 1 koji kladionica Meridianbet plaća sa kvotom 1.58.


18.11.2019 u 19:33\nAnkara bi mogla da pokrene novu operaciju u Siriji\nISTANBUL - Turski ministar spoljnih poslova Mevlut Čavušoglu izjavio je da će Ankara pokrenuti novu vojnu operaciju na severoistoku Sirije ukoliko se ta oblast „ne očisti” od terorista. On je kazao da SAD i Rusija nisu uradile ono što je trebalo po sporazumu kojim je obustavljena turska operacija u Siriji prošlog meseca, prenosi Rojters. Prema tom sporazumu, kurdske snage je trebalo da budu udaljene sa severoistoka Sirije, koji se graniči sa Turskom. „Ako ne dobijemo rezultat, uradićemo šta je neophodno”, rekao je Čavušoglu, prenosi Tanjug.\n10.11.2019 u 22:00\nRatuje se više, na vojsku troši manje\nMir opet gubi: Istorija kaže da je prošli, 20. vek bio vek ratovanja. Procenjuje se da je u dva velika svetska rata poginulo najmanje 80 miliona ljudi. Usledio je period Hladnog rata, Evropa i drugi delovi sveta podeljeni su u dva neprijateljska bloka koji su se namrgođeno gledali preko nišana. I dok se na Starom kontinentu neprekidno zveckalo oružjem, na Bliskom istoku, u Aziji, Africi i Latinskoj Americi ozbiljno se ratovalo. Kada je 1989. godine u Evropi rušenjem takozvane gvozdene zavese simbolično okončano doba Hladnog rata, svet je poverovao da je konačno došlo vreme mira. Ove nade brzo su pokopane. „Od sredine prve decenije 21. veka broj oružanih sukoba u svetu je u porastu”, kaže za Dojče vele Sara Brokmajer, istraživač u službi Ujedinjenih nacija. „Sve je više sukoba a od izbijanja\n07.11.2019 u 19:00\nTurska odbija da bude hotel za džihadiste\nDok se u svetu još mogu čuti dileme da li je Abu Bakr el Bagdadi stvarno ubijen – u Moskvi i Damasku od početka sumnjaju u filmsku priču Donalda Trampa – Turska se suočava sa najezdom pripadnika Islamske države (ID), koji preko Anadolije pokušavaju da se domognu svojih zemalja u zapadnoj Evropi čiji su državljani. Ali tamo ih ne primaju jer se očevidno plaše da će nastaviti da podmeću bombe kao što su to činili poslednjih godina na Bliskom istoku. „Holandija, Velika Britanija i druge zapadne zemlje ne žele da prime svoje državljane iako Turska sa njima ima ugovore o ekstradiciji. Na Zapadu nam kažu: mi smo im oduzeli državljanstvo, drugim rečima sada vi brinite o njima, vi im sudite. To je nova forma međunarodnog prava, to je neprihvatljivo i neodgovorno”, izjavio je turski ministar\n05.11.2019 u 12:41\nErdogan traži da Rusija i SAD održe obećanje\nANKARA – Turski predsednik pozvao je danas Rusiju i SAD da održe obećanje i obezbede da se kurdski borci povuku iz pograničnih oblasti sa Turskom. Redžep Tajip Erdogan tvrdi da su kurdski borci i dalje prisutni u nekoliko oblasti. Predsednik Turske je rekao i da su turski vojnici meta napada pojedinih kurdskih boraca u Siriji, poručivši da Turska „neće biti samo posmatrač” tih napada, prenosi Tanjug. AP napominje da je Erdogan ovo izjavio u vreme druge zajedničke patrole turskih i ruskih vojnika na severoistoku Sirije prema sporazumu postignutim sa Moskvom. Erdogan je rekao da se borci Jedinica narodne zaštite i dalje nalaze u Tel Rifatu, Manbidžu i dalje ka istoku u Ras al Ainu. On je novinarima izjavio da će odlučiti da li će se u Vašingtonu ovog meseca sastati sa\n31.10.2019 u 19:00\nSAD „štite” naftu od Asada i Rusa\nNedelju dana nakon što je objavljeno da će američki vojnici ipak ostati u Siriji, i to kraj naftnih polja, Pentagon je potvrdio da će najvažniji resurs tuđe zemlje „štititi” i od njenih vlasti predvođenih Bašarom el Asadom i njegovih ruskih saveznika, a ne samo od Islamske države (ID). Osim protesta iz Damaska, Moskve i drugog pokrovitelja sirijskog režima, Teherana, pa i iz turske prestonice, to je izazvalo i reakciju zapadnih stručnjaka: reči predsednika Donalda Trampa ocenili su kao najavu pohare koja bi se mogla svesti na ratni zločin. Šef Bele kuće je svoj naum pokušao da predstavi u suprotnom svetlu. Naveo je da američke trupe neće napustiti sirijsku naftu\n30.10.2019 u 08:53\nTurska vraća dva miliona izbeglica u Siriju\nANKARA - Turska planira da vrati najmanje dva miliona izbeglica u severnu Siriju, gde je Ankara izvršila vojnu operaciju „Izvor mira”, izjavio je turski ministar spoljnih poslova Mevlut Čavušoglu. Čavušoglu je nakon razgovora sa ministrima spoljnih poslova Rusije i Irana Sergejom Lavrovim i Muhamedom Džavadom Zarifom u Ženevi rekao da je cilj Turske da se izbeglice bezbedno vrate u Siriju, u skladu sa međunarodnim pravom i u koordinaciji sa agencijama UN. „Mislimo da bi se dva miliona izbeglica moglo vratiti u područja koja su oslobođena od terorista”, rekao je Čavušoglu. On je ocenio da je osnivanje Sirijske ustavne komisije veliki i hrabar korak napred u procesu pronalaženja političkog rešenja za krizu u toj zemlji. Lavrlov, Čavušoglu i Zarif su se sastali u Ženevi, gde su\n29.10.2019 u 21:05\nTurska zarobila 18 sirijskih vojnika na severu zemlje\nANKARA - Tursko ministarstvo odbrane saopštilo je da je 18 osoba, za koje se sumnja da su pripadnici snaga sirijske vlade, zarobljeno u okolini grada Ras al Ain na severu Sirije. O ovom pitanju, kako se dodaje, turska strana je u koordinaciji sa ruskim vlastima, prenosi Rojters. „Osamnaest ljudi koji tvrde da su pripadnici sirijskog režima zarobljeni su živi na severoistoku Ras al Aina tokom aktivnosti pretrage, izviđanja i bezbednosti”, navelo je tursko ministarstvo na Tviteru, prenosi Tanjug.\n29.10.2019 u 17:14\nPovlačenje Kurda sa severa Sirije završeno pre roka\nMOSKVA – Rusija je potvrdila danas da je povlačenje kurdskih snaga sa severa Sirije u okviru rusko-turskog sporazuma završeno pre predviđenog vremena. „Povlačenje naoružanih jedinica sa teritorije na kojoj treba da se formira bezbednosni koridor završen je pre nego što je predviđeno”, rekao je ruski ministar odbrane Sergej Šojgu, prenose ruske agencije. Povlačenje početo 23. oktobra u 11.00 po centralnoevropskom vremenu treba da se završi danas oko 16.00 po centralnoevropskom vremenu. Na osnovu sporazuma koji su prošle nedelje postigli ruski predsednik Vladimir Putin i njegov turski kolega Redžep Tajip Erdogan, kurdske snage iz Jedinica za zaštitu naroda trebalo je da se povuku sa svojim oružjem sa severoistoka Sirije u roku od 150 sati od 23. oktobra, iz pojasa od 30 kiloemtara\n29.10.2019 u 08:18\nPentagon poručio da će snažno braniti naftna polja u Siriji\nVAŠINGTON - SAD će na svaki pokušaj oduzimanja naftnih polja od kurdske milicije u Siriji, koja ima američku podršku, odgovoriti snažnom upotrebom sile, bilo da im je protivnik Islamska država ili snage koje uživaju podršku Rusije ili Sirije, saopštio je Pentagon. Kako je sinoć Rojters, američki ministar odbrane Mark Esper je stav Pentagona potvrdio i na konferenciji za novinare, ističući da će američke snage ostati pozicionirane u delovima koji okružuju naftna polja, koje je nazvao „strateškim oblastima”. On je na pitanje novinara na konferenciji za medije u Pentagonu da li će američke trupe odvratiti i eventualne pokušaje sirijskih ili ruskih trupa da pristupe naftnim poljima, odgovorio potvrdno. „Kratak odgovor je da, trenutno je tako”, rekao je Esper. On je napomenuo da\n28.10.2019 u 13:50\nPeskov: Smrt al-Bagdadija važan doprinos borbi protiv terorizma\nMoskva - Smrt vođe Islamske država Abu Bakr al-Bagdadija predstavljala bi „važan doprinos” borbi protiv terorizma, rekao je portparol Kremlja navodeći da ipak čeka potvrdu informacije o smrti. „Ukoliko se smrt Al-Bagdadija zaista potvrdi, može se govoriti o važnom doprinosu predsednika SAD borbi protiv međunarodnog terorizma. Ta informacija po sebi ne može da izazove negativnu reakciju ruskih vlasti”, rekao je novinarima portparol ruskog predsednika Vladimira Putina, Dmitrij Peskov. Peskov je rekao da su ruski vojnici videli američke avione i dronove u toj zoni mada je rusko ministarstvo odbrane ranije navelo da nema pouzdane informacije o delovanju američke vojske u zoni u Idlibu, gde se Al-Bagdadi krio prema Vašingtonu, javlja AP a prenosi Beta.\n24.01.2022 u 11:49\nEpidemiološka situacija ozbiljna, stariji najugroženiji\n24.01.2022 u 11:41\nUblažena kovid ograničenja za učesnike Zimskih igara\n24.01.2022 u 11:33\nPremijerka razgovara sa predstavnicima „Ne davimo Jadar"\n24.01.2022 u 11:24\nGrčka zavejana, poruka građanima da ostanu kod kuće\n24.01.2022 u 11:10\nLukašenko: Ako nas dovedu na ivicu ambisa – odgovorićemo\n24.01.2022 u 11:03\nZašto se omikron tako brzo proširio? Naučnici otkrili moguć razlog


Poslodavci su protiv da najniža plata u Republici Srpskoj bude 500KM - POSAO U NJEMAČKOJ\nHome / ZANIMLJIVOSTI / Poslodavci su protiv da najniža plata u Republici Srpskoj bude 500KM\nPoslodavci su protiv da najniža plata u Republici Srpskoj bude 500KM\nurednik 28/02/2019\tZANIMLJIVOSTI ostavite komentar 136 Pregledi\nSavez sindikata Republike Srpske (RS) smatra da najniža plaća u tom bh. entitetu treba da bude povećana sa 440 na 500 KM, ali to ne podržavaju poslodavci.\nPredsjednica Sindikata Ranka Mišić je ukazala da poslodavci u RS treba da shvate da radnici nisu trošak, već neko ko učestvuje u stvaraju njihove dobiti i rasta za RS te da moraju da povećaju zarade svojih zaposlenih.\n“U godini na izmaku Vlada RS, iz svojih prihoda, povećala je plaće svim radnicima u RS i to nisu uradili poslodavci”, podsjetila je ona u izjavi novinarima nakon sjednice Ekonomsko-socijalnog savjeta.\nMeđutim, član Skupštine Unije udruženja poslodavaca RS Saša Trivić ističe da nema ekonomskih osnova da se ispuni zahtjev sindikalaca.\n“Nemoguće je izjednačiti plaću koja se isplaćuje i najnižu plaću, jer to ugrožava upravljanje u preduzećima. Za nas je najvažnije da u narednom periodu, zajedno s Vladom, provedemo mjere ekonomske politike i da to dovede do povećanja osnovne plaće koju radnik prima, a samim tim će se povećati i najniža zarada”, rekao je Trivić.\nKonačnu riječ o povećanju najniže plaće donosi Vlada, a ministar energetike i rudarstva Petar Đokić je rekao da se danas, bez jasnih statističkih podataka, ne mogu izjasniti o tom pitanju.\n“Uvijek sam za povećanje plaća i volio bih već sada da imamo najnižu plaću od 500 KM, ali moramo da vidimo imamo li realne uslove da možemo donijeti takvu odluku”, rekao je Đokić.\nTags Plata Poslodavci Republika Srpska Vlada RS-a\nPredhodna Najveće rezerve zlata u Evropi ima Švicarska, BiH na 27 mjestu,\nSljedeća Rekordan broj slobodnih radnih mjesta u Njemačkoj! Evo gdje…


Izvoz prvi put iznad milijarde | Trgovina | Bosna i Hercegovina | poslovnojutro.com\nIzvoz prvi put iznad milijarde\nIzvoz RS prvi put je premašio vrijednost od milijardu KM u prvih šest mjeseci godine, dostigavši od januara do juna 2010. vrijednost od 1,059 milijardi KM. Izvozni učinak privrede RS u prvom ovogodišnjem polugodištu premašio je čak i do sada rekordnu 2008. godinu kada globalna ekonomska kriza još nije zahvatila našu ekonomiju. Vrijednost izvoza RS u prvoj polovini ove godine porasla je za 35,3 odsto u odnosu na isti period prošle godine, dok je uvoz istovremeno ojačao za 8,2 procenta. Obim spoljnotrgovinske razmjene RS u prvih šest mjeseci ove godine iznosio je 2,894 milijarde KM od čega se na izvoz odnosi 1,059 milijardi, a na uvoz 1,834 milijarde. Pokrivenost uvoza izvozom u ovom periodu porasla je na 57,8 odsto, što je takođe rekordna stopa. Ekonomski stručnjaci naglašavaju da je rast izvoza ohrabrujući i da predstavlja znak ekonomskog oporavka i izlaska iz krize...\nIzvoz RS prvi put je premašio vrijednost od milijardu KM u prvih šest mjeseci godine, dostigavši od januara do juna 2010. vrijednost od 1,059 milijardi KM.\nIzvozni učinak privrede RS u prvom ovogodišnjem polugodištu premašio je čak i do sada rekordnu 2008. godinu kada globalna ekonomska kriza još nije zahvatila našu ekonomiju.\nVrijednost izvoza RS u prvoj polovini ove godine, prema podacima Zavoda za statistiku, porasla je za 35,3 odsto u odnosu na isti period prošle godine, dok je uvoz istovremeno ojačao za 8,2 procenta. Prema podacima Zavoda za statistiku RS, obim spoljnotrgovinske razmjene RS u prvih šest mjeseci ove godine iznosio je 2,894 milijarde KM od čega se na izvoz odnosi 1,059 milijardi, a na uvoz 1,834 milijarde. Pokrivenost uvoza izvozom u ovom periodu porasla je na 57,8 odsto, što je takođe rekordna stopa.\nEkonomski stručnjaci naglašavaju da je rast izvoza ohrabrujući i da predstavlja znak ekonomskog oporavka i izlaska iz krize. Veći izvoz, smatraju oni, posljedica je stimulativnih mjera u drugim državama, koje su uticale na rast kupovne moći stanovništva, te slabljenje evra, što je uticalo na izvoz na dolarska tržišta.\n"Rast izvoza je generalno posljedica oporavka potražnje na svim svjetskim tržištima i blagi rast optimizma u pogledu ekonomskog rasta", rekao je Saša Grabovac, izvršni direktor Udruženja ekonomista RS - SWOT.\nOn vjeruje da i u narednom periodu možemo očekivati rast izvoza ukoliko ne dođe do iznenadnih udara u globalnoj ekonomiji, koji bi zaustavili oživjelu potražnju.\nU odnosu na prošlu godinu najviše robe iz RS izvezeno je na tržište EU u vrijednosti od 514 miliona KM, odnosno za oko 30 odsto više nego u prvih šest mjeseci prošle godine. Drugo po značaju tržište za privredu RS predstavljaju zemlje članice regionalne zone slobodne trgovine CEFTA, gdje je plasirano robe i usluga u vrijednosti od 404 miliona KM, što je takođe za oko 30 odsto više na godišnjem nivou. I u slučaju uvoza glavni trgovinski partner bila je EU, čiji je plasman u RS u prvom polugodištu vrijedio 658 miliona KM ili oko 2,5 odsto manje nego prošle godine. Iz zemalja CEFTA istovremeno smo uvezli robe u vrijednosti 550 miliona KM, što predstavlja rast za deset odsto.\nNajveći rast izvoza u prvih šest mjeseci 2010. u odnosu na isti period godinu ranije, za oko 78 odsto, zabilježen je u sektoru mineralnih goriva i maziva, a slijede nejestive sirove materije osim goriva sa povećanjem od oko 53 odsto, prerađivačka industrija sa 37 odsto, dok je izvoz struje ojačao za 30 odsto.\n"U izvozu dominiraju energenti i očekujem da bude nastavljen trend rasta, jer je energija veoma tražena ne samo na tržištima na koje smo orijentisani, već u cijelom svijetu", ocjenjuje Goran Radivojac, profesor Ekonomskog fakulteta u Banjaluci.\nOn smatra da rast izvoza nije plod poboljšanja konkurentnosti domaće privrede, kao ni Vladinih podsticaja, koji bi, ističe Radivojac, mogli imati efekat tek za dvije do tri godine.\nNajveći pad izvoza u prvom polugodištu u odnosu na prvih šest mjeseci prošle godine zabilježen je u izvozu životinjskih ulja, masti i voskova za oko 50 odsto, a slijedi izvoz ribe sa padom od oko 20 odsto, te izvoz rude i kamena sa minusom od oko osam odsto.\nPosmatrano po državama RS je u prvom polugodištu najviše izvezla u Srbiju (oko 190 miliona KM), Italiju (164), Hrvatsku (118), Švajcarsku (103) i Sloveniju (101).\nTrgovinski suficit u ovom periodu RS je ostvarila sa Slovenijom, Švajcarskom, Austrijom i Crnom Gorom, dok je najveći deficit imala u razmjeni sa Rusijom (425 miliona KM) i Kinom (60).\nAmazon kreće da prikuplja i analizira poda...\nČuveni modni brend „Orsay“ zbog stečaja na...\nGrađani u BiH se ne žale na rast cijena – ...


Medvedev: Embargo na uvoz hrane iz Ukrajine od januara\nM. D.\t 21. decembra 2015. 13:54\nRusija će od narednog meseca uvesti embargo na uvoz hrane iz Ukrajine zbog sporazuma o slobodnoj trgovini između Kijeva i Evropske unije, izjavio je danas ruski premijer Dmitrij Medvedev.\n“Ove mere će takođe biti proširene i na Ukrajinu, jer nikakav dogovor o poštovanju trgovinskih interesa Rusije nije postignut. Potrebno je da zaštitimo naše tržište i proizvođače i da sprečimo uvoz proizvoda iz drugih zemalja koji su ”maskirani” kao ukrajinski”, izjavio je Medvedev tokom sednice vlade, a prenosi agencija Frans pres.\n“Imali smo nekoliko rundi pregovora, ali bez ikakvog rezultata. Ni Ukrajina ni Evropska unija nisu spremne da potpišu zakonski obavezujući ugovor koji bi uzeo u obzir interese Rusije”, dodao je on.\nUgovor o slobodnoj trgovini između EU i Ukrajine trebalo bi da stupi na snagu 1. januara, kao deo šireg sporazuma između Brisela i Kijeva.\nTaj dokument je razlog novog zaoštravanja odnosa između Moskve, s jedne strane, i Kijeva i Brisela, s druge strane, navodi Frans pres.\nKremlj je u više navrata izrazio zabrinutost da bi pomenuti ugovor o slobodnoj trgovini za posledicu mogao da to da tržište Rusije preplavi evropska roba prepakovana kao ukrajinska.\nMedvedev je, takođe, naložio vladi da pripremi dokumenta za pokretanje tužbe protiv Ukrajine zbog odbijanja zvaničnog Kijeva da otplati dug Rusiji u iznosu od tri milijarde dolara, javlja ruska agencija Tas.\n“U ovom slučaju, moramo da iskoristimo zaštitne mere kako bismo naterali Ukrajinu da otplati dug. Želim da članovi vlade pripreme sva potrebna dokumenta za podnošenje tužbe sudu”, naglasio je Medvedev, podsećajući da je rok za plaćanje duga istekao juče, 20. decembra.\n“To znači da je došlo do finansijskog bankrota, što je pravna i istorijska činjenica”, dodao je ruski premijer.\nUkrajinska vlada je prošlog petka, 18. decembra, uvela moratorijum na vraćanje duga Rusiji od tri milijarde dolara. Vlada u Kijevu je, takođe, uvela moratorijum na otplatu duga dve ukrajinske kompanije ruskim bankama, u iznosu od 507 miliona dolara.


Ispraćaj Momira Bulatovića, delegacija Srbije na sahrani ali bez predstavnika aktuelne crnogorske vlasti - Infobrif\nObjavljeno 2.07.2019. u 14:41 poslednja izmena 2.07.2019. u 14:56\nFoto: Prinscreen YouTube/Vijesti.me\nPODGORICA – U Srpskoj kući u Podgorici danas je održana komemoracija nekadašnjem predsedniku Crne Gore i saveznom premijeru SRJ Momiru Bulatoviću koji je iznenada preminuo u nedelju 30. juna, u 63. godini, u rodnom selu Raći u Crnoj Gori.\nĆerka Nina, supruga Nada, rodbina, brojni saradnici i poštovaoci okupili su se danas u Srpskoj kući kako bi se oprostili od pokojnog Momira kog je srce izdalo u rodnom selu Raći…\nFOTO: PRINTSCREEN IN4S\nMinistar odbrane Aleksandar Vulin, koji predvodi delegaciju Republike Srbije na sahrani nekadašnjeg predsednika Crne gore i Vlade SRJ, Momira Bulatovića, položio je na njegovom odru venac u ime predsednika Republike Srbije Aleksandra Vučića i Vlade Republike Srbije.\nCrnogorski portal IN4S ističe da predstavnici crnogorske države do podneva nisu odali poštu svom bivšem predsedniku, niti izjavili saučešće porodici.\nNavodi se da je Bulatovićeva porodica poručila da “predstavnici aktuelne crnogorske vlasti mogu doći na sahranu ukoliko imaju obraza da to učine”.\nPredsednik Crne Gore Milo Đukanović uputio telegram…\nSzS: Vučić mora da prestane da se „igra“ države…\n”Bio je svestan posledica nasilnog drobljenja srpskog nacionalnog bića i da se zato borio za zaštitu i poštovanje osnovnih prava srpskog naroda na teritoriji bivših republika SFRJ”, rekao je Jovanović.\n”Svakoj dužnosti i poslu pristupao je sa kriterijuma državnog i nacionalnog interesa i postupao je časno, posvećeno odgovorno, a to objašnjava zašto je Momir bio omiljen i poštovan ne samo od saradnika, već i od javnosti i onda kada se povukao iz politike”, naveo je Jovanović.\n””Kada je rukovodstvo Crne Gore iskazivalo separatističke tendencije, Bulatović je ostao privržen interesima zajedničke države jer je dobro razumeo da je to najbolji način za zaštitu zajedničkih interesa i sprečavanje širenja separatizma i novih prekrajanja granica na Balkanu””, naveo je Jovanović.\nPodsetio je i da je Bulatović bio je svedok odbrane u Haškom tribunalu u procesu protiv potpredsednika Savezne vlade Nikole Šainovića i drugih jugoslovenskih rukovodilaca, navodeći da je dugo i savesno pripremao i svedočenje u slučaju Miloševića i da je stavove i činjenice izneo u knjizi ””Slobodan Milošević – neizgovorena odbrana””.\nKomemoraciju je organizovalo Udruženje građana ””Sloboda”” čiji je Bulatović bio predsednik, a skupu su prisustvovali njegovi saradnici i prijatelji, predstavnici Foruma za svet ravnopravnih, Kluba generala i admirala, Fonda mladih poljoprivrednika ”Borka Vučić”.\nDekegacija SrbijeIspraćajMomir BulatovićVulin\nPredsednik Crne Gore Milo Đukanović uputio telegram saučešća porodici Momira…\nSzS: Vučić mora da prestane da se „igra“ države i najodgovornije poslove…\nDveri: Rešenje Višeg javnog tužilaštva je nepravilno i prigovorom tražimo da se ono…


> I bog stvori Adama i Stevu\nPregledano: 1441 puta\nNovi igrač u redovima fudbalerima Partizana izgleda je gej\nBuran period za srpski sport… Bilo je medalja, suđenja, smena i na kraju ali ne i najmanje važno jedno pojačanje. U redovima fudbalera Partizana pojaviće se novi odbrambeni igrač. Reč je o bugarskom fudbaleru Ivanu Ivanovu, koji, kako se šuška, ali niko nema dokaz crno na belo, voli dečake.\nNiko iz Partizana nije potvrdio zvanično potpisivanje ugovora koji bi trebalo tri godine novajliju u crno belim redovima da veže za Srbiju ali ako ova informacija bude i zvanično tačna mislim da će na stadionima biti zanimljivije nego ikada, s obzirom da su za vreme Parade ponosa pravili nerede upravo –navijači.\nOglasio se i prvi čove Gej strejt alijanse, Predrag Azdejković, koji je više nego oduševljen ovom novinom u našem sportu. Toliko je oduševljen da je najavio da će odmah prestati da navija za Zvezdu i prestrojiti se u grobarske redove. Jedino što Azdejkovića malo rastužuje je, kako kaže: ‚‚imamo mi naših gejeva među sportistima zašto smo morali da dovodimo nekoga iz Bugarske...


Novim zakonom moguće kolektivne tužbe potrošača – RTV Panonija\nHomeVestiNovim zakonom moguće kolektivne tužbe potrošača\n14/07/2018 Redakcija RTV Panonija Vesti 0\nBEOGRAD – Uskoro će biti omogućene kolektivne tužbe u svim slučajevima kada je ugrožen kolektivni interes potrošača, što će biti omogućeno izmenama Zakona o parničnom postupku, najavio je danas ministar trgovine Rasim Ljajić.\nLjajić je rekao za RTS da je to rešenje i ranije bilo predviđeno, ali da je ta odredba zakona bila osporena na sudu, dok će sada biti omogućena kolektivna sudska tužba u svim slučajevima gde je ugrožen kolektivni interes.\nOn je kazao da će to puno značiti u slučajevima kada pojedinci zbog visokih sudskih troškova nemaju interes da pokreću tužbe, a zajednička šteta je ogromna.\n„Na, primer, kada zbog naponske mreže stradaju električni uređaji u domaćinstvu možete kolektivno da tražite nadoknadu, zatim u slučaju putovanja i turističkih agencija, računa koji nisu realni, hrane ako su ljudi imali zdravstvene probleme. Postoji čitav niz slučajeva gde je ugrožen kolektivni interes“.\nLjajić je kazao da na tom rešenju radi, pre svega, Ministarstvo pravde i da će to biti veliki iskorak za potrošače da ostvare svoja prava.\nKada je reč o telekomunikacionim uslugama, Ljajić je rekao da je postojala jedna nepravična praksa da, na primer, ako je potpisan ugovor sa nekim operaterom koji traje dve godine i nezadovoljni ste posle pola godine, niste mogli da ga raskinete ako ne platite sve rate u trajanju od dve godine.\n„Definitivno zakonsko rešenje biće doneto i Zakonom o elektronskim komunikacijama na jesen, kada očekujem da bude usvojen u skupštini“, rekao je Ljajić dodajući da je predlog zakona već usvojen na vladi.


Odbor izvršnih direktora Međunarodnog monetarnog fonda, doneo je 31. avgusta 2016. godine odluku o uspešnom završetku četvrte i pete revizije aktuelnog stendbaj aranžmana Republike Srbije. Ovaj aranžman se i dalje tretira kao aranžman iz predostrožnosti, odnosno bez namere Republike Srbije da se odobrena sredstva koriste.\nMMF je ocenio da su rezultati koje postiže srpska ekonomija prevazišli očekivanja, pre svega usled jačanja javnih finansija, unapređenja strukturnih mera i povećanja poverenja investitora. Određeni rizici postoje i to u pogledu rasta javnog duga i izazova u domenu strukturne politike, kao i neizvesnosti koja dolazi sa tržišta iz okruženja. Zbog toga je potpuna posvećenost sprovođenju dogovorenog ekonomskog programa ključna za stabilan i održiv ekonomski rast.\nFiskalni rezultati u 2016. godini značajno su bolji od programom planiranih kao rezultat ostvarenog povećanja poreskih prihoda i striktne kontrole rashodne strane budžeta. Dalji napredak u procesu optimizacije javnog sektora treba sprovoditi uz prethodnu detaljnu funkcionalnu analizu a preporučuje se donošenje mera za efikasnije projektno finansiranje.\nMMF pozdravlja oprezno prilagođavanje monetarne politike koju sprovodi Narodna banka Srbije, imajući u vidu rezultate fiskalne konsolidacije i nisku inflaciju, a režim ciljanja inflacije i fleksibilnost u pogledu deviznog kursa domaće valute, smatra adekvatnim. Pozitivni trendovi u finansijskom sektoru treba da se nastave, kroz sprovođenje Strategije za rešavanje problematičnih kredita i rešavanje pitanja banaka sa većinskim državnim vlasništvom.\nIzvor: Vebsajt Narodne banke Srbije, 01.09.2016.


Ispunjeni uslovi za kandidaturu Srbije :: emg.rs:: Sve najnovije ekonomske vesti i vesti dana - Srbija region svet, 2010\n27. februar 2012. | 09:25 21:11\nŽipe je, napuštajući ranije sastanak šefova diplomatija EU, koji danas vode "političku raspravu" o dodeli kandidature Srbiji, naglasio: "Odavno smo ubeđeni da je trebalo napredovati i Srbiji dodeliti status kandidata za članstvo".\n"To je sad učinjeno", istakao je francuski ministar inostranih poslova koji je pohvalio posao koji su, s tim u vezi, obavili visoka predstavnica EU Ketrin Ešton, evropski komesar Štefan File i posrednik EU u dijalogu Beograd-Priština Robert Kuper.\nTadić i Ešton:Očekujemo sutra status kandidata za Srbiju\nSrpski predsednik Boris Tadić i visoka predstavnica Evropske unije Ketrin Ešton danas su u Briselu izrazili snažnu nadu da će sutra Savet ministara EU odobriti Srbiji status kandidata za članstvo.\nTadić je naglasio da smatra da je to Srbija zaslužila, podvukavši da je "strategijski cilj moje zemlje da postane država-članica Evropske unije" i da "mi delimo vrednosti i stanovišta zemalja EU i Srbiju držimo usmerenu na tom pravcu".\nOna je istakla da je "samo pre dva dana postignut važan sporazum Beograda i Prištine koji, smatram, predstavlja prekretnicu za kretanje napred".\nTadić je stavio do znanja da je "veoma srećan što je postignut dogovor o regionalnom predstavljanju i integrisanom upravljanju prelazima".\n"To je veoma važno za stvaranje boljih okolnosti na području jugoistočne Evrope, za stvaranje boljih uslova za svakoga, za obične ljude", rekao je Tadić.\nRumunija, Litvanija i Poljska imaju ograde prema kandidaturi\nIako je šef francuske diplomatije Alen Žipe izjavio danas, u Briselu, da su ispunjeni uslovi da Srbija dobije status kandidata za članstvo u Evropskoj uniji i da je o tome "ovde danas postignu dogovor", izvori na ministarskom zasedanju su predočili da Poljska, Rumunija i Litvanija oko toga još imaju neke ograde.\nMinistri inostranih poslova EU su "otvoreno politički raspravljali" o sutra očekivanoj odluci za dodelu kandidature Srbiji i zvaničnici koji su prisustvovali zasedanju su preneli da je to bila "sasvim slobodna razmena mišljenja, koja ne govori unapred o bilo kakvoj blokadi kandidature Srbije".\nJedan nemački zvaničnik je istakao da sve govori da će sutra na sastanku šefova diplomatija EU biti donesena odluka o davanju statusa kandidata Srbiji, ali je dodao da zasad još uvek nije postignut potpuni dogovor, iako se to očekuje.\nOn je dodao da Nemačka potpuno podržava i ohrabruje napredak Srbije ka EU, kao što je to pre nekoliko dana izjavio i šef nemačke diplomatije Gido Vestervele.\nLitvanija, prema izvorima u Savetu ministara, navodi da je još potrebno snažnije sprovođenje dogovora Beograd-Priština i to posebno oko saradnje Srbije i Euleksa.\nNezvanično su diplomate u EU naveli da je razlog i to što je Litvanija htela da svog zvaničnika predloži za predsedavajućeg Generalne skupštine UN, a nedavno je Srbija kandidovala svog ministra Vuka Jeremića na taj položaj.\nJedan zvaničnik u Savetu ministara koji je prisustvovao ministarskom zasedanju EU je agenciji Beta preneo da je Poljska zatražila jemstvo da će Srbija ubuduće biti "solidarna s Evropskom unijom i da neće tako tesno kao dosad sarađivati s Rusijom".\nKonsultovani poljski zvaničnici su nastojali da ublaže ovakvo tumačenje poljskih stavova, rekavši da to nije rečeno u tako izričitom vidu.\nRumunija je, prema zvaničnicima zasedanja, ukazala na pitanje "poštovanja prava nacionalnih manjina" u Srbiji, spomenuvši položaj Vlaha, odnosno stav Bukurešta da toj manjini mora da se omogući status "rumunske nacionalne manjine".\nTo, rekli su rumunski izvori novinarima, ne znači pretnju vetom, ali će se do sutra sačekati na dodatne konsultacije s vladom u Bukureštu.\nJeremić: Kandidatura veoma verovatna\nMinistar za spoljne poslove Vuk Jeremić rekao je sinoć da je velika verovatnoća da će sutra biti doneta odluka da Srbiji bude dodeljen status kandidata za članstvo u EU i poručio da, bez obzira na pritiske, Srbija neće menjati politiku "i Kosovo i EU".\nJeremić je rekao da se može očekivati da će Nemačka, koja je u decembru blokirala odluku, u utorak u Briselu jasno i nedvosmisleno dati podršku da Srbija dobije status kandidata, a da očekuje da će biti otklonjeni nesporazumi s Rumunijom povodom rezerve koju je Bukurešt u poslednjem trenutku stavio zbog situacije s vlaškom manjinom u Srbiji.\nOn je kazao da je Srbija u decembru bila suočena sa ultimatumom koji nije htela da prihvati. "Pritisci su bili da odustanemo od kosovske politike i nečeg na šta nas obavezuje Ustav. U decembru su ti zahtevi vrlo jasno bili predstavljeni. Mi smo jasno na te zahteve negativno odgovorili", kazao je Jeremić.\nNa pitanje šta je promenjeno danas u odnosu na decembar, Jeremić je kazao da je glavna promena to što je postignut dogovor o regionalnom predstavljanju Kosova. "Glavna promena je to što smo pristali da se u okviru regionalnih skupova bilo kakva tabla za Kosovo pojavljuje, što do sada nije bio slučaj", kazao je Jeremić.\nLičnosti: Boris Tadić, Vuk Jeremić, Karl Bilt, Ketrin Ešton, Mihael Špindeleger, Herman van Rompej, Alen Žipe\n02. mart 2012. 09:03 |\n23. februar 2012. 21:02 |


Predsjednik Senata je upoznao predstavnike MMF-a sa ulogom Državne revizorske institucije na polju vršenja ocjene primjene kriterijuma fiskalne odgovornosti. Shodno članu 25 Zakona o budžetu i fiskalnoj odgovornosti, Državna revizorska institucija vrši ocjenu primjene kriterijuma fiskalne odgovornosti u okviru godišnjeg izvještaja koji dostavlja Skupštini. Tokom prethodne godine, DRI je izvršila ocjenu primjene kriterijuma fiskalne odgovornosti u 2016. godini. Provjerom usklađenosti sprovedenih procedura i aktivnosti sa Zakonom o budžetu i fiskalnoj odgovrnosti, u dijelu izrade strateških dokumenata i objavljivanja podataka, može se konstatovati da je Vlada iste realizovala. Statički indikatori koji se odnose na ostvarenje primarnog budžetskog suficita, učešća gotovinskog deficita u nominalnom BDP-u do 3% i učešća javnog duga u nominalnom BDP-u do 60% nijesu realizovani, dok je pozitivno ocjenjena kontrola države nad tekućim izdacima i transferima, koji su manji od tekućih prihoda i donacija.\nČlan Senata, Zoran Jelić je predstavio ulogu DRI u praćenju implementacije Smjernica makroekonomske i fikalne politike. On je ukazao na problem duga lokalne samouprave, kao i kršenja određenih zakonskih odredbi previđenih Zakonom o budžetu i fiskalnoj odgovornosti od strane lokalnih samouprava. DRI planira da u narednom periodu uloži napore da sistematizuje i ujednači podatke u vezi sa dugom lokalne samouprave.\nMore in this category: « Misija SIGMA-e u radnoj posjeti Državnoj revizorskoj instituciji\tPredstavnici Državne revizorske institucije na Konferenciji „Izazovi reforme javne uprave u Crnoj Gori“ »


Samit velika prilika za Trebinje | SET 2021\nSamit velika prilika za Trebinje\nPočetna >> Novosti >> Samit velika prilika za Trebinje\nU prostorijama Elektroprivrede RS u Trebinju danas je održan radni sastanak direktora ovog mješovitog holdinga Luke Petrovića i njegovih saradnika sa ministrom vanjske trgovine i ekonomskih odnosa u Savjetu ministara BiH Stašom Košarcem.\nUčesnici sastanka bili su jednoglasni da je predstojeći Samit energetike Trebinje – SET 2020. koji će se održati 5. i 6. marta biti izuzetna prilika da se afirmišu elektroenergetski potencijali Republike Srpske, ali i grada Trebinja.\nPrema riječima Luke Petrovića, generalnog direktora Elektroprivrede RS, Samit će u najvećoj mjeri biti posvećen pitanju berze električne energije, energetskoj efikasnosti, energetskoj budućnosti Zapadnog Balkana i potencijalima energetskog sektora Republike Srpske, kao i digitalnoj transformaciji Elektroprivrede RS i procesa u Elektroprivredi.\n„Stručnjaci, investitori, predstavnici nevladinog sektora i međunarodnih institucija, ali i donosioci odluka, imaće priliku da razgovaraju o energetskoj geopolitičkoj perspektivi regiona, obnovljivim izvorima energije, ali i nizu drugih tema“, rekao je Petrović.\n„Ovakav jedan samit treba da pošalje snažnu poruku da potencijali koji su već izgrađeni na ovim prostorima, ne samo u RS, treba da budu dodatno, zajednički iskorišteni za dobrobit građana, što do sada nije bio slučaj. Naši potencijali su usko iskorišteni i mogu se mnogo kvalitetnije iskoristiti, upravljanjem i ekspolatacijom svih izgrađenih kapaciteta, kako bi benefiti bili veći“, rekao je Petrović.\nOn je izrazio želju da će sa prezentacijom potencijala RS i razvojnih mogućnosti ostvariti značajni rezultati kako bi Elektroprivreda RS zauzela značajnije mjesto u energetici na Balkanu.\nGradonačelnik Trebinja Mirko Ćurić se zahvalio na ukazanom povjerenju ovom gradu za organizaciju jednog tako značajnog samita.\n„Ovo je idealna prilika da se prezentuju i ostali trebinjski potencijali – ne samo energetika, prije svega mogućnosti kongresnog turizma“, rekao je Ćurić.\n„Organizacija Samita i svega što on donosi su rezultat predanog rada menadžmenta ERS, baziranog na jasnim perspektivama razvoja energetskog sektora RS. Energertika može biti ‘top’ sektor i postoje naši kapaciteti u RS , odnosno BiH, da uskoro postanemo regionalni centar diskusije kako bi se na najbolji mogući način razvijali energetski potencijali“, rekao je sa ministar vanjske trgovine i ekonomskih odnosa u Savjetu ministara BiH Stašom Košarcem.\n„Postoji spremnost da se na temelju iskustava iz zemalja regiona brojna pitanja strateški definišu na ovakvim samitima. Ministarstvo spoljne trgovine i ekonomskih odnosa će upotpunosti podržati ovaj Samit i očekujemo korisne zaključke, koji će poslužiti svima da budu sastavni dio energetskih politika u zemljama regiona“, rekao je Košarac i dodao:\n„Postoje otvorena pitanja kada govorimo o takozvanom ‘trećem energetskom paketu’ i najiskrenije očekujem da se upotpunosti integrišu i artikulišu interesi svih važnih činilaca u BiH kako bi ispoštovali direktive Evropske unije u tom domenu da ne bi bilo ograničavajućih elemenata za razvoj energetskih potencijala“.\nPodsjetimo, prvog dana samita planirana je plenarna sesija Regionalna energetska geopolitička perspektiva i tri panela: Sigurnost snabdevanja energijom regiona, Stanje tržišta energije jugoistočne Evrope i Šema finansiranja energetske efikasnosti u Jugoistočne evrope.\nDrugi dan će obilježiti panel o budućnosti obnovljivih izvora energije na Zapadnom Balkanu, na kojem će se razgovarati o njihovim prednostima i nedostacima u odnosu na fosilna goriva, dok se veoma zanimljive diskusije očekuju na panelima o digitalizaciji mreža i gradova, kao i o novim rješenjima za sisteme daljinskog grijanja.


Eštonova opet izgladila situacija između Beograda i Prištine – Net.hr\nEštonova opet izgladila situacija između Beograda i Prištine\nAutor: Vedran Božičević 20:29 22.05.2013\nNapravljen konkretan šestomesečni plan, čeka se potvrda srpske i kosovske vlade\nDogovor o implementaciji Briselskog sporazuma je postignut, izjavio je kosovski premijer Hašim Tači nakon što je završio sastanak sa premijerom Srbije Ivicom Dačićem i visokom predstavnicom EU Ketrin Ešton.\nOn je kazao da je dogovor koji je postignut u skladu s potpisanim sporazumom i dodao da još treba da ga potvrde obe vlade.\n– Dogovorili smo se u principu o koracima za primenu sporazuma u narednih šest meseci – rekao je Tači izlazeći iz zgrade, zahvalivši se Eštonovoj na posredovanju.\nPrema njegovim rečima, detalji sprovođenja sporazuma će naknadno biti usaglašeni na sastancima ekspertskih timova, kao i u vladama Srbije i Kosova. Tači nije želeo da odgovori na pitanje da li se mogu očekivati novi susreti na premijerskom nivou.\nPremijeri Srbije i Kosova Ivica Dačić i Hašim Tači dogovorili su se o konkretnom tekstu plana za sprovođenje sporazuma, izjavila je visoka predstavnica EU Ketrin Ešton.\nU vezi s tim “oni će biti u kontaktu sa mnom do kraja nedelje“, navela je u pisanoj izjavi Ketrin Ešton.\nSrpska delegacija još nije izašla iz zgrade, javlja B92.\nPojavili se novi zahtevi?\nSastanak Ivice Dačića i Ketrin Ešton o primeni sporazuma od 19. aprila počeo je oko 11.30, a završen je oko 13 h. Posle toga je usledio susret sa Hašimom Tačijem, da bi potom bila utvrđena pauza, jer visoka predstavnica EU treba da se obrati Savetu EU.\nVisoka predstavnica EU je nakon toga imala bilateralni susret s predsednikom Vlade Kosova Hašimom Tačijem, posle čega je počeo i zajednički susret sa oba premijera oko 18 sati.\nKako prenosi B92, novinari s Kosova ranije danas su preneli informaciju da se srpska strana pojavila sa nekim novim zahtevima. Srpska delegacija nije davala nikakve izjave.\nZvaničnici koji prate trojne razgovore tvrdili su da će Eštonova nastojati da tokom dana dođe do saglasnosti timova povodom plana primene sporazuma Beograda i Prištine o normalizaciji odnosa.\n“Najkomplikovaniji deo pregovora”\nProfesor Fakulteta političkih nauka Predrag Simić izjavio je da će postizanje dogovora o primeni Briselskog sporazuma biti najteži deo posla i da su razgovori koji su o tome juče i danas vođeni u Briselu najteži do sada.\nOn je gostujući na RTS-u naglasio da je Briselski sporazum skup načela koji svako može da tumači na svoj način u skladu sa svojim interesima i da eksperti ne mogu da prevaziđu te različite poglede, tako da je ponovo na Ketrin Ešton da pokuša da ta načela pretvori u konkretan plan koji bi se mogao primeniti.\n– Kada se radi o zajednici srpskih opština, Beograd bi da napravi zajednicu pa da onda ide dalje, dok bi Priština da ukine institucije pa da napravi svoje. I jedno i drugo jeste isto, ali suštinski različito – naglasio je Simić.\n– Ovo sada je najkomplikovaniji deo pregovora, koji se neće moći implementirati u četrdesetak dana, koliko je ostalo do kraja juna, kada se odlučuje o dobijanju datuma – naveo je profesor Fakulteta političkih nauka.\nOn je ukazao na to da se od Srbije očekuje plan, a ne i sama primena, što se, kako kaže Simić, moglo čuti i od šefa nemačke diplomatije Gvida Vestervelea tokom posete Beogradu.\nPrimena sporazuma ključna za datum\nPodsetimo, visoka predstavnica EU Ketrin Ešton juče je prvo imala bilateralne sastanke sa srpskim premijerom Ivicom Dačićem, potom s kosovskim premijerom Hašimom Tačijem, a zatim je održan trilateralni sastanak.\nTema današnjeg razgovora bila je sprovođenje sporazuma Beograda i Prištine, koji je parafiran 19. aprila.\nZa dodeljivanje Srbiji datuma za početak pristupnih pregovora u junu ključni uslov je primena sporazuma, ali je takođe važno da se dogovor o primeni postigne do kraja nedelje, saznaje Tanjug u izvorima bliskim srpskoj delegaciji.\nInače, u delegaciji Srbije su na sastanku sa Eštonovom bili, pored premijera Dačića, ministar pravde Nikola Selaković, savetnik predsednika Marko Đurić, generalni sekretar Vlade Srbije Veljko Odalović i savetnica premijera Zorana Vlatković.\nbriselski sporazum dogovor hašim tači implementacija sporazuma Ivica Dačić ketrin ešton kosovo\n14:08 04.12.2017\tNovac\nPO NJEMU SU SNIMILI FILM\nPRAVI VUK S WALL STREETA O BITCOINU: ‘Radi se o velikoj prijevari. To je balon koji će svakog trenutka eksplodirati’\n20:51 16.12.2017\tSvijet\nNASMRT IZBODENI MUŠKARAC 40 MINUTA ZVAO HITNU POMOĆ: ‘Uboden sam, umirem!’; OPERATER: ‘Molim vas, ostanite još malo na liniji’\n20:49 16.12.2017\tSvijet\nOBORENI NA ZEBRI\nPROMETNA NESREĆA U ČAVLIMA KOD RIJEKE: Vozač naletio na pješake na pješačkom prijelazu\n20:38 16.12.2017\tCrna kronika\nWOOOOOW, PREDIVNI PRIZORI IZ ZAGREBA: Građani u zrak pustili preko 3000 svjetlećih balona, razlog je hvalevrijedan\n20:24 16.12.2017\tHrvatska\nNAPOLI PREUZEO VRH TALIJANSKOG PRVENSTVA: Slovačka zvijezda prestigla Maradonu\nREALU ŠESTO KLUPSKO SP\nLUKA MODRIĆ ZASJENIO I VELIKOG RONALDA: Omaleni fantastični Hrvat ponovno je pokazao djelić svoje magije


"Mali Šengen" donosi BDP do 6,7% i podiže kvalitet života građana - BIGportal.ba\n“Mali Šengen” donosi BDP do 6,7% i podiže kvalitet života građana\n17 Jula, 2021 17 Jula, 2021 069\nRegionalna integracija zapadnog Balkana mogla bi dodatno uvećati rast BDP-a u regionu za 6,7 odsto, otvoriti prostor za ubrzan razvoj i biti instrument za efikasnije suočavanje sa svim izazovima sa krajnjim ciljem unapređenja i podizanja kvaliteta života građana.\nOvo se, između ostalog, navodi u analizi interesa i koristi za BiH u slučaju pristupanja inicijativi “Mali Šengen”, koju je uradilo Ministarstvo spoljne trgovine i ekonomskih odnosa, a koja bi uskoro trebalo da se nađe na sjednici Savjeta ministara BiH, ali i Predsjedništva BiH, koji bi trebalo da je prihvate kako se krenulo u pravcu pristupanja toj inicijativi.\nŠto se tiče same inicijative “Mali Šengen”, ona je pokrenuta potpisivanjem deklaracije između Srbije, Albanije i Sjeverne Makedonije na skupu u Novom Sadu u oktobru 2019. godine. Deklaracija ima za cilj da čitav region zapadnog Balkana počne da funkcioniše na četiri ključne slobode Evropske unije, i to slobode kretanja robe, ljudi, usluga i kapitala.\nKako se navodi u analizi, koristi koje bi BiH imala pristupanjem inicijativi “Mali Šengen” bile bi olakšan i unaprijeđen protok robe, smanjenje necarinskih barijera i čekanja, mobilnost radnika, putovanje sa ličnom kartom, veći investicioni potencijal, povećanje konkurentnosti, zatim rast BDP-a, razvoj infrastrukture itd.\n“Ekonomskim i investicionim planom za zapadni Balkan se predviđa mobilizacija do devet milijardi evra grant sredstava, kao i pružanje garancija za javne i privatne investicije putem Garantnog fonda za zapadni Balkan sa ambicijom da se potencijalno privuku investicije do 20 milijardi evra u regionu u narednih deset godina”, navodi se u analizi kao još jedan od razloga zbog kojih se treba priključiti inicijativi “Mali Šengen”.\nKao još jedan od argumenata zbog kojeg je potrebno prihvatiti incijativu “Mali Šengen” Ministarstvo spoljne trgovine i ekonomskih odnosa navodi i da je jedan od ciljeva Evropske komisije da podrži unutrašnje ekonomsko povezivanje i smanjenje barijera, nakon čega se očekuje intenzivnija integracija zajedničkog tržišta regije u zajedničko tržište EU.\nEkonomisti u Bosni i Hercegovini slažu se da će jedinstveno regionalno tržište imati pozitivne efekte na ekonomske sisteme zemalja regiona, ali da regionalnim povezivanjem svakako ne bi trebalo dirati u suverenitet ekonomskih politika.\n“Mali ekonomski sistemi svoj ekonomski rast i razvoj mogu ostvariti samo međusobnim povezivanjem i uključivanjem u međunarodno tržište. To je karakteristika uspješnih malih ekonomskih sistema, otvorenost ekonomije. Svaki od sistema ima svoje specifične karakteristike. Regionalnim povezivanjem ne bi trebalo ni na koji način dirati u suverenitet ekonomskih politika, ali svakako da se zajednički mogu rješavati izazovi”, rekao je za “Nezavisne novine” Saša Stevanović, ekonomista.\nOn kaže da ukupno radno sposobno stanovništvo u regionu koji je lišen dostojanstva ljudskog rada i formalnog zaposlenja na prostoru zemalja zapadnog Balkana iznosi milion do milion i po ljudi, a to je između dvije i tri milijarde radnih sati koji nisu iskorišteni.\n“Ako se ova energija i potencijal ne uključe u stvaranje nove vrijednosti, region je na gubitku i trend odlaska će se nastaviti. Niti jedan od sistema nema dovoljnu snagu da to pitanje riješi sam, ali regionalna inicijativa i zajedništvo povećavaju šansu, ali ne garantuju uspjeh”, zaključio je Stevanović.\n“Nalazimo se u neistraženim vodama” Gutereš tvrdi da svijetu prijeti uragan humanitarnih kriza\nPožar na ostrvu kod Zadra – povrijeđena dva vatrogasca, evakuisano oko 50 ljudi


Petrović: Saopštenje SDA još jedan dokaz negiranja svega srpskog | Omladinska organizacija "Korak Naprijed" Trebinje\nHome » Sve vijesti » Petrović: Saopštenje SDA još jedan dokaz negiranja svega srpskog\nin Sve vijesti, Vijesti 23/07/2020\t0\nGeneralni sekretar SNSD-a Luka Petrović izjavio je Srni da je saopštenje SDA povodom najave predsjednika Srbije Aleksandra Vučića da će Srbija na bazi koncesije kod Trebinja graditi aerodrom, još jedan dokaz da zvanično Sarajevo posredstvom SDA šalje poruku negiranja svega što je srpsko.\nPetrović je istakao da je saopštenje SDA u najmanju ruku neprimjereno i van svih okvira političke kulture prema jednom državniku kakav je srpski predsjednik.\n– Onakvo saopštenje, puno konstrukcija, laži i mitova, još jedan je dokaz da zvanično Sarajevo posredstvom SDA šalje poruku negiranja svega što je srpsko. I upravo takvim ponašanjem sarajevskog establišmenta odavno je postalo jasno da Republici Srpskoj nije mjesto u vještačkoj tvorevini kakva je BiH”, naveo je Petrović.\nOn je istakao da je njemu i svima u Republici Srpskoj bilo veoma drago kada je Vučić najavio gradnju aerodroma “jer gdje bi se drugo Srbija odlučila da gradi ovako važan kapitalni objekat van svoje državne granice nego u bratskoj Republici Srpskoj”.\n– S druge strane, razumijemo i sarajevsku želju o izgradnji mita o navodnom bošnjačkom trajanju kroz istoriju, ali ne možemo i nećemo da razumijem da etničko čišćenje vezuju za Trebinje. Ta bezočna laž neće proći jer se dobro zna i istorija to svjedoči ko je bio dželat i ko je dovodio strane plaćenike i formirao obučne centre da etnički čiste gradove i sela od nedužnog srpskog naroda – naveo je Petrović.\nPredsjednik Srbije Aleksandar Vučić rekao je danas u Banjaluci da je Srbija zainteresovana da sa Vladom Republike Srpske počne razgovore o izgradnji aerodroma u istočnoj Hercegovini između Trebinja, Bileće i Gacka, nazivajući Trebinje jednim od najljepših srpskih gradova.\nIz SDA su objavili saopštenje u kome su naveli da Vučić “jednom za svagda mora da nauči” da u BiH ne postoje “srpski gradovi”, kako je on nazvao Trebinje, te tvrde da su Bošnjaci dali glavni pečat razvoju Trebinja i da su iz tog grada protjerani tokom posljednjih ratnih sukoba.\nPrevious: Nenad Vukoje kandidat SNSD-a za načelnika opštine Bileća\nNext: U Trebinju je 13 novooboljelih


Kotor Varoš vratio još 398.000 KM duga, preostalo još 1,99 miliona | Moj Kotor Varoš\nHomeKotor VarošKotor Varoš vratio još 398.000 KM duga, preostalo još 1,99 miliona\nOpština Kotor Varoš uplatila je novu ratu na osnovu emisije obveznica i umanjila preostali dug za 398.368,51 KM.\nU obavještenju koje je objavila Banjalučka berza navedeno je da je rata dospjevala 15. decembra prošle godine, a da je plaćanje izvršeno 14 dana kasnije. Opštini Kotor Varoš je preostalo da isplati još pet polugodišnjih rata u identičnom iznosu, odnosno 1,99 miliona KM, što znači da bi dug trebalo da bude otplaćen u junu 2020. godine.\nPrva javna ponuda obveznica opštine Kotor Varoš realizovana je 26. maja 2010. godine u mandatu načelnika Nedeljka Kneževića kada se opština zadužila 4,5 miliona KM. Fiksna kamatna stopa je šest odsto godišnje na preostali iznos duga, a rok dospijeća obveznica je definisan na deset godina uz trogodišnji grejs period. Opština Kotor Varoš je grejs period iskoristila u prve tri godine poslije emisije obveznica i u tom periodu svakih šest mjeseci plaćala je samo kamatu u iznosu od 135.000 KM.\nOpština Kotor Varoš emitovala je obveznice radi finansiranja dijela kapitalnih investicija za šta je bilo namijenjeno najviše tri miliona, dok je do milion i po KM bilo predviđeno za prevazilaženje problema finansiranja prenesenih obaveza iz ranijeg perioda, koje su bile izuzetno nepovoljne po likvidnost opštine.\nAktuelni načelnik opštine Kotor Varoš Zdenko Sakan u više navrata je istakao da je otplata duga nastalog emisijom obveznica za koju godišnje izdvajaju skoro 800.000 KM umnogome opteretila opštinski budžet.\n– Zbog tog zaduženja i visokih troškova za plate na minimum je sveden iznos koji preostaje za finansiranje kapitalnih investicija. Bez ovog duga bismo imali mnogo više mogućnosti za ulaganje i fnansiranje kapitalnih projekata zbog čega razmišljamo da posegnemo za refinansiranjem duga kako bi budžet bio rasterećen – istakao je Sakan.\nNa osnovu zaduženja putem emisije obveznica u iznosu od 4,50 miliona opština Kotor Varoš će platiti 1,89 miliona maraka kamate čime će ukupni troškovi ovog zaduženja iznositi 6,39 miliona KM.\nGlamočak: Govedarica ne treba da bude smijenjen,…\nFOTO GALERIJA: Dragan Stanković podigao pehar na…\nSjajna vijest iz Banjaluke, rođene trojke i dva para…\nVIDEO: Zakazana banjalučka premijera filma Emira…\nDjeca Džudo Fudbal Futsal Humanost istaknuto Izbori KMF Kotor Varoš Konkurs Kosarka Kotor Varoš Maslovare Mladost Nesreća Novac opština Policija Posao Radnici Rukomet Sakan Saobraćaj Tešić Turnir Škola\nOtac Makarije: Ta kriminalka po imenu Zorica Kuzmsnovic Vasilic ima odlicnu viziju, samo dok traje predizborna trka, a posluje toga uobicajena supljina.…\nCvrcak: Evo ja poznajem Zoricu Vasilic Kuzmanovic i odgovorno tvrdim da je jedna od izrazito nemoralnih ličnosti, puna lazi, obećanja i…


Banka matičnih ćelija | Magazin | Zdravlje\n28. septembar, 00:18\nBanka matičnih ćelija do kraja 2015? 0 Podeli Podeli na facebook Podeli na twitter Podeli na viber Pošalji na mail\nBanka matičnih ćelija do kraja 2015?\n17.09.2014. / 15:17\nJavna porodična banka matičnih ćelija iz krvi pupčanika u Institutu za majku i dete mogla bi da počne sa radom do kraja naredne godine ukoliko se obezbedi još 98 miliona dinara, koliko je potrebno za završetak građevinskih radova.\nMinistarstvo zdravlja obezbedilo je novac za treću fazu izgradnje objekta od 3.294.100 dinara, koja treba da bude završena do kraja godine, a tim povodom Institut je danas posetio ministar zdravlja Zlatibor Lončar.\n"Ove godine u Institutu za majku i dete urađeno je 18 transplantacija koštane srži, a planirano je do kraja godina još šest i to je najveći broj urađenih transplantacija koštane srži do sada", rekao je ministar zdravlja.\nIzgradnja javne porodične banke iz krvi pupčanika obezbediće veći broj transplantacija matičnim ćelijama hematopoeze.\n"Banka je izuzetno značajna za Srbiju, a i za region, jer mnogi ljudi idu u inostranstvo na lečenje", rekao je ministar zdravlja tokom posete Institutu. On je dodao da se obavljanjem transplantacija koštane srži u našoj zemlji smanjuju troškovi tri do deset puta nego da se te intervencije rade u inostranstvu.\nV.D. direktor Instituta za majku i dete Radoje Simić naglasio je da se u Institutu za majku i dete uspešno obavljaju transplantacije koštane srži i da po rezultatima ta ustanova ne zaostaje za svetskim centrima.\nNačelnica Odeljenja za transplantaciju koštane srži Dragana Vujić podsetila je da se sa transplantacijama koštane srži u Institutu počelo sedamdesetih godina prošlog veka, kada je urađena prva transplantacija.\nOna je podsetila da je transplantacioni tim do sada uradio 192 transplantacije i dodala da je do sada urađeno i sedam transplantacija od dobrovoljnih davaoca od toga pet iz međunarodnog registra.\n"Rezultati transplantacija koje smo uradili u Institutu su kompatibilni sa svetskim rezultatima i preživljavanje za čitavu grupu je preko 50 odsto. Najčešći razlog za neuspehe transplantacije je progresija bolesti", rekla je Vujić.\nOna je ukazala da je 2008. godine započeta realizacija projekta "Obezbeđivanje uslova za transplantaciju matičnim ćelijama hematopoeze kod dece u Srbiji" koji ide preko Ministarstva zdravlja.\nKroz ove projekte, kako navodi, nabavljena je oprema koja je omogućila da se uvedu svi oblici transplantacije matičnih ćelija, a kroz projekat započela je izgradnja javne porodične banke iz krvi pupčanika.\nOna je ukazala da se završetkom treće faze završava 40 odsto građevinskih radova, a da je za preostalih 60 odsto potrebno još 98 miliona dinara.\nGovoreći o značaju javne porodične banke iz krvi pupčanika Vujić je naglasila da samo 25 odsto pacijenata kod kojih treba uraditi alogenu transplantaciju ima u porodici potpuno identičnog davaoca, a da se za ostale pretražuje svetski registar gde su šanse za pronalaženjem odgovarajućeg davaoca 30, 40, eventualno 50 posto.\n"Za ostale davaoce pretražujete banke krvi pupčanika ili tražite nesrodnog podudarnog davaoca.Izgrađom javne porodične banke matičnih ćelija mi našim pacijentima dajemo šansu više da se nađe podudarni davaoca", naglasila je Vujić.\nUpitana da li ima dece koja čekaju na transplantaciju ona je rekla da trenutno samo za jednog dečaka nije pronađen podudarni donor i da će morati na transplantaciju u inostranstvo.\n"Naš nacionalni registar nema pristup kompletnom svetskom registru i moraju da se potpisuju posebni ugovori sa registrom Amerike, Australije i Velike Britanije", rekla je Vujić.\nOna je dodala da su pregovori sa zdravstvenim centrom u Paviju u toku da dete u trošku RFZO ode u Italiju na transplantaciju, jer oni imaju mogućnost da pretražuju sve svetske registre.\n"Jedini ograničavajući faktor da se ne radi transplantacija koštane srži u Institutu je kada nemamo podudarnog davaoca", zaključila je Vujić.\nZa treću fazu izgradnje javne porodične banke matičnih ćelija ministrastvo zdravlja izdvojilo je 3.294.100 dinara, dok su prva i druga faza koštale 39.568.747 dinara.


DjORDjEVIĆ: Više ne dajemo pare za sport „na lepe oči“ - InfoVranjske\nGradski većnik za sport Nenad Djorđević izjavio je da su potencijalni podnosioci projekta za finasiranje sportskih kolektiva upoznati sa namerom da sve konkursne prijave moraju biti u saglasnosti sa Pravilnikom za dodelu sredstava i Zakonom o sportu.\nOn je dodao da je to „sveto pismo“ od koga aktuelna gradska vlast neće odstupiti.\n– To u prethodnom periodu nije bio slučaj, sada se pravila znaju.\nKomisija za dodelu sredstava u oblasti sporta razmatraće samo one prijave koje imaju urednu dokumentaciju – kazao je Djorđević.\nOvo je samo jedan je od zaključaka sa sastanka u zgradi Načelstva Pčinjskog okruga, na kome su, u otvorenoj diskusiji o projektnom finansiranju, po prvi put učestvovali gradski većnik za sport, članovi pomenute komisije i predstavnici lokalnih sportskih organizacija.\nNa sastanku je bilo reči o dodeli sredstava na osnovu Javnog konkursa za finansiranje potreba u oblasti sporta na teritoriji Grada Vranja, za period od 1.oktobra do 31. decembra 2016. godine koji je raspisan prošle sedmice.


Vulin: Razbijena albanska banda koja je švercovala marihuanu - Čivijaš Radio Šabac\nVulin: Razbijena albanska banda koja je švercovala marihuanu\nMinistar unutrašnjih poslova Aleksandar Vulin rekao je jutros gostujući na Radio-televiziji Srbije da je jučerašnjom zaplenom 300 kilograma marihuane u selu Veliki Trnovac kod Bujanovca razbijena albanska kriminalna grupa koja je drogu prevozila u Tursku.\nVulin je rekao da je hapšenjem ove grupe, za koju tvrdi da je albanska mafija, razbijen lanac krijumčarenja marihuane ka Turskoj.\nNaveo je i da su članovi iste grupe uhapšeni pre nešto više od godinu dana u Aranđelovcu sa 670 kilograma marihuane. Ova dva hapšenja dovela su do razbijanja kriminalne grupe koja je imala moćnu bazu u Srbiji, Albaniji, Severnoj Makedoniji i na Кosovu i Metohiji.\n„Bili smo prostor između istoka i zapada, na način što je ova marihuana trebalo da završi u Turskoj. Ona je išla iz Albanije, pa je trebalo da se prebaci preko Severne Makedonije u Republiku Srbiju, pa da odatle kamionima uđe u Tursku”, objasnio je ministar.\nVulin tvrdi da prethodnih decenija iz političkih razloga nije bilo hapšenja u Velikom Trnovcu – u pitanju je albanska sredina koja je poznata po nezakonitim radnjama, ali se navodno ulazak policije uvek tumačio kao izazivanje međunacionalnih sukoba.\nIstakao je da kriminalci nemaju nacionalnost, već da će svako ko švercuje drogu biti pronađen i kažnjen.\nPodsetimo, policija je juče uhapsila pet muškaraca i zaplenila 300 kilograma marihuane prilikom primopredaje na putu između bujanovačkih sela Veliki Trnovac i Turija.


Dualno obrazovanje - Kompanije u školsim odborima\nZA UVOĐENJE DUALNOG OBRAZOVANJA NEOPHODNA IZMENA ZAKONA O RADU I O OSNOVAMA SISTEMA OBRAZOVANJA I VASPITANJA: Program primene dualnog obrazovanja, na kojem radi Ministarstvo prosvete, biće završen za pola godine. Biće predviđeno da u školskim odborima sede predstavnici kompanija koje će učestvovati u sprovođenju ovog programa, a moći će i da finansiraju škole\nKompanije će u skoroj budućnosti moći da finansiraju škole, a njihovi predstavnici dobiće mesto u školskim odborima. Privreda će postati novi činilac u obrazovanju. Sve to je važno zbog uvođenja dualnog obrazovanja, a da bi bilo izvodljivo moraće da prethodi izmena prosvetnih zakona - najavljuje Mladen Šarčević, ministar prosvete, nauke i tehnološkog razvoja.\nPredstavnici privrede na neki način već su prisutni u srednjim stručnim školama, ali će sada dobiti mnogo veću ulogu. Siniša Kojić, direktor Politehničke škole u Kragujevcu i predsednik Zajednice mašinskih škola Srbije, objašnjava da jedan od tri člana školskog odbora koje delegira lokalna samouprava mora da bude predstavnik socijalnih partnera škole.\n- Svaka podrška, posebno ovako sistemska, kada je daje država, pomoći će da se privuče više kompanija. Umrežavanje privrede i obrazovanja je važan pomak - naglašava Kojić. - Biće dobro što će kompanije moći još aktivnije i direktnije da se uključe u kreiranje obrazovnog procesa.\nKojić objašnjava da su firme uveliko aktivni partneri Politehničke škole, čiji učenici praktična znanja stiču u nekoliko desetina kompanija i majstorskih radionica. Među prvima su uključeni u projekat kooperativnog obrazovanja u Srbiji, koje bi izmenom zakona trebalo da preraste u dualno, nalik onom u nemačkom, austrijskom i švajcarskom obrazovnom sistemu.\nU Ministarstvu prosvete formiran je tim koji se bavi samo dualnim obrazovanjem, čije uvođenje će biti spremno, najavljuju, već za šest meseci. Za to je potrebno promeniti Zakon o radu ("Sl. glasnik RS", br. 24/2005, 61/2005, 54/2009, 32/2013 i 75/2014), jer važeći propisi ne predviđaju mogućnost da učenici dobijaju "platu" za praktičan rad. "Nacionalni model dualnog i preduzetničkog obrazovanja" je dokument koji će ići pred Vladu Republike Srbije na usvajanje.\nMenjaće se i krovni prosvetni zakon - Zakon o osnovama sistema obrazovanja i vaspitanja ("Sl. glasnik RS", br. 72/2009, 52/2011, 55/2013, 35/2015 - autentično tumačenje, 68/2015 i 62/2016 - odluka US). Njegovu inovaciju inicirala je Privredna komora Srbije.\n- Jasno je propisano ko sve može da obavlja obrazovni rad, a da bi i privreda mogla da se direktno uključi u stručno školovanje učenika, mora da bude prepoznata u zakonu - objašnjava Mirjana Kovačević, direktorka centra sektora za edukaciju PKS. - Važno je i da se definiše koja su prava i obaveze instruktora u kompanijama, koji rade sa učenicima. Treba da se propiše koji stepen stručne spreme treba da imaju. Važno je da pored toga što imaju praktična znanja, budu obučeni i za rad sa decom.\nKovačević napominje da je uključivanje privrede u obrazovanje važno i da bi se pratile promene u proizvodnim procesima. Školski sistem, dodaje, ne može tako brzo da se menja, pa je dobro da učenici u kompaniji dobijaju nova znanja, koja su tražena na tržištu rada.\nVažan podstrek nekim učenicima za dualno obrazovanje biće i to što za praktičan rad u kompaniji dobijaju naknadu. - Đaci koji su već uključeni u ovakav model obrazovanja dobijaju između 5.000 i 10.000 dinara. Važno je da taj iznos bude koliko-toliko ujednačen, da se veže za minimalnu cenu rada. Kompanije uvek pristaju da đacima plate ishranu, prevoz, opremu za rad, a onda i nekoliko hiljada dinara naknade. Upravo to je jedno od osnovnih obeležja dualnog obrazovanja - objašnjava Mirjana Kovačević. - U starijim razredima učenici više učestvuju u procesu proizvodnje, pa je i nadoknada veća u trećem nego u drugom razredu.\nIzvor: Vebsajt Novosti, Ivana Mićević, 09.10. 2016.


Gutereš: Svet danas gori, verujem da RUS neće napasti UKR\nTanjug 21. januara 2022. 08:07\n“Generalni sekretar UN nema moć. Možemo imati uticaj. Mogu da ubedim, mogu da posredujem, ali nemam moć”, izjavio je Gutereš, koji je 1. januara započeo drugi petogodišnji mandat na mestu šefa svetske organozacije.\nNa pitanje AP da li misli da će Rusija izvršiti invaziju na Ukrajinu, Gutereš je rekao:\n“Ne mislim da će Rusija napasti Ukrajinu, i nadam se da je moje uverenje tacno”.\nNapominje da ne veruje u vojno rešenje problema koji postoje i da je najracionalniji način da se ti problemi reše diplomatskim putem i kroz ozbiljan dijalog.\nPoručio je i da bi potencjalna invazija imala “strašne posledice”.\n“Bili smo u kontaku sa najvišim zvaničnicima u Rusiji”, izjavio je Gutereš, iako UN, kako naglašava, nisu direktno angažovane u ukrajinskoj krizi.\nPre nego što je postao generalni dekretar UN, Gutereš kaže da je tu funkciju zamišljao kao “graditelja mostova i poštenog posrednika koji će pomoći u pronalaženju rešenja koja su od koristi svim uključenim stranama”.\n“To su stvari na kojima moram da radim svakog dana”, poručio je on u intervjuu za AP.\nGutereš je rekao da je Savet bezbednosti Ujedinjenih nacija, koji ima ovlašćenja da održava međunarodni mir i bezbednost, ali i da uvodi sankcije, podeljen, a posebno njegovih pet stalnih članica sa pravom veta.\nRusija i Kina su često u sukobu sa SAD, Britanijom i Francuskom kada je reč o nekim ključnim pitanjima, kao što je to bio slučaj juče kada se govorilo o uvođenju sankcija Severnoj Koreji.\nGutereš bi danas u Generalnoj skupštini trebalo da održi govor pred predstavnicima 193 članice o svojim prioritetima za 2022. godinu, a izdvojio je tri ključna prioriteta, koji ga, kako kaže, izuzetno zabrinjavaju.\nTo su, prema njegovim rečima, nedostatak vakcinacije u velikim delovima sveta, posebno u Africi, zatim potreba za smanjenjem emisija štetnih gasova za 45 odsto u ovoj deceniji i “krajnje nepravedna“ finansijska situacija u svetu koja, kako navodi, favorizuje bogate zemlje.\nOlaf Šolc: Pojačaćemo vojnu saradnju sa Finskom i Švedskom\nSutra sednica Sinoda MPC-OA\nŠolc: Pojačaćemo vojnu saradnju sa Finskom i Švedskom


• Više od pedeset polaznika\nZavršen je drugi deo obuke „Put do uspešnog preduzetnika”.\nObuku je uspešno završilo 51. nezaposleno lica koje je iskazalo interesovanje za pokretanje sopstvenog biznisa. - Programi samozapošljavanja su jedna od mera aktivne politike zapošljavanja za koju nezaposlena lica iskazuju interesovanje jer žele da budu samostalni u radu i da se bave delatnostima u kojima prepoznaju svoje sklonosti i interesovanja - objavili su nadležni. Kako je navedeno, ova obuka je jedna od aktivnosti koju sprovodi Nacionalna služba za zapošljavanje. - Polaznici se edukuju o prednostima i rizicima preduzetništva, na koji način se registruje delatnost, kako se ispituje tržište rada, poreskim regulativama, te na koji način se izrađuje biznis plan - rečeno je u zvaničnom izveštaju. Obuka predstavlja uslov za učešće na javnim pozivima za dodelu subvencija za samozapošljavanje.\nAktivnosti u okviru obuke „Put do uspešnog preduzetnika” biće nastavljeni naredne sedmice. Nacionalna služba za zapošljavanje je navela da će predavanja za nove preduzetnike sa područja opštine Kula biti održana u četvrtak, 12. marta, u sali Skupštine opštine.\nsavamajstor @ Sre, 04.03.2020. 02:16\nnacionalna služba za zapošljavanje nezaposleni obuka privreda put do uspešnog preduzetnika” samozapošljavanje sombor\n• Računarska obuka za OSI\nOsnove računarstva za osobe sa invaliditetom.\nNacionalna služba za zapošljavanje Filijala Sombor je saopštila da će polovinom oktobra organizovati četiri informatičke obuke, po ECDL standardu za osobe sa invaliditetom. Najavljeno je da će u obuke biti uključeno 20 osoba sa invaliditetom, odnosno po pet polaznika u svakoj lokalnoj samoupravi Zapadno Bačkog okruga. Obuke će biti besplatne, a kako je navedeno, realizovaće se kroz četiri modula. Polaznici će biti u prilici da savladaju uvod u računarstvo, Word, Excel i upotrebu internet - najavili su iz NSZ.\nPlanirano je da obuke traju 90 časova nakon čega polaznici polažu završni ispit kako bi stekli međunarodno priznat sertifikat. - Ovim obukama dopunjuje se obrazovanje i stiču nova znanja i veštine koje su tražene na tržištu rada - objavili su nadležni iz Nacionalne službe za zapošljavanje.\nsavamajstor @ Pon, 30.09.2019. 05:17\ndruštvo ecdl filijala sombor nacionalna služba za zapošljavanje - nsz obuka osobe sa invaliditetom - osi računarstvo sombor


Inicijatori "Otvorenog Balkana" Aleksandar Vučić, predsednik Srbije, Edi Rama, premijer Albanije i Zoran Zaev, bivši premijer Severne Makedonije, tokom susreta u Tirani, 21. decembra 2021.\nSrbija, Severna Makedonija i Albanija obavezaće se na udružena nastojanja u pravcu suzbijanja utaje poreza u te tri države.\nTo stoji u tekstu Memoranduma o razumevanju, u koji je Radio Slobodna Evropa (RSE) imao uvid, a na koji bi predstavnici tri države trebalo da stave potpis u makedonskom gradu Ohridu, na sastanku inicijative "Otvoreni Balkan" zakazanom za sredu, 8. jun.\nOsim ovog, u Ohridu će biti potpisan i sporazum o priznavanju visokoškolskih diploma, te memorandumi o kulturnoj i saradnji u oblasti turizma.\n'Otvoreni Balkan' - niz praktičnih pitanja\nNi u jednom od četiri planirana dokumenta se ne spominje proširenje, ali se upućuje poziv eventualno zainteresovanim državama za saradnju u budućnosti.\nInače, na samitu u Ohridu prisustvovaće po prvi put i predstavnik Crne Gore, premijer Dritan Abazović.\nOn je izložen kritikama dela javnosti u zemlji zbog neisključivanja mogućnosti da se Crna Gora pridruži "Otvorenom Balkanu", inicijativi začetoj 2019. godine, koja do danas, bez obzira na to što ima podršku EU, kao i kako ranije tako i aktuelne administracije SAD, nije ostvarila proširenje.\nU Ohrid dolazi i Zoran Tegeltija, predsedavajući Veća ministara BiH, o čemu Predsedništvo te države, kako je izneo jedan od njegova tri člana Šefik Džaferović, nije obavešteno.\nTrojica inicijatora Edi Rama, premijer Albanije, Aleksandar Vučić, predsednik Srbije i Zoran Zaev, bivši premijer Severne Makedonije, osmislili su ovaj koncept sa svrhom uspostavljanja zone slobodnog kretanja ljudi, roba i usluga na Zapadnom Balkanu.\nO Otvorenom Balkanu u Crnoj Gori može se odlučiti i bez Parlamenta\nŠta piše u delu o porezu?\nU tekstu Memoranduma koji se tiče poreza, a koji se potpisuje deset meseci nakon što je ova zapadnobalkanska inicijativa i zvanično nazvana "Otvoreni Balkan" umesto ranijeg imena "Mini Šengen", napominje se da potpisnice imaju u vidu "povećani značaj" saradnje u borbi protiv fiskalne evazije, odnosno izbegavanja plaćanja poreza.\n"Odredbe ovog dokumenta neće rezultirati bilo kakvim posebnim odlukama ili aktivnostima koje bi bile obavezujuće i nametnute bilo kojoj od strana ili trećoj strani", podvučeno je u Memorandumu.\nIzmeđu ostalog, u ukupno osam članova dogovora se navodi i potreba zajedničkog rada na podsticanju poštovanja poreskih obaveza u tri države. Dodaje se i da svaka država može imenovati osobu koja će u njeno ime koordinirati aktivnosti po pitanju poreske discipline.\nTakođe, svaka strana snosi svoje troškove primene Memoranduma.\nUbrzavanje priznavanja diploma\nU tekstu predviđenog Sporazuma u oblasti međusobnog priznanja diploma, u koji je RSE imao uvid, izneto je zalaganje za ubrzavanje procedura priznavanja visokoškolskih diploma između Srbije, Albanije i Severne Makedonije.\nSporazum od sedam članova se odnosi na obrazovne profile petog nivoa (visoko školsko obrazovanje), kao i na nivou od šest do osam Evropskog okvira kvalifikacija (od naprednog do vrhunskog visokoškolskog znanja i veština).\nPrecizirano je da u slučaju diploma koje su overene Apostille pečatom nadležne institucije postupaju po direktnom priznanju. Apostille pečat je oznaka legalizacije dokumenata koji se koriste u međunarodnoj pravnoj korespondenciji.\nUkoliko se pojavi sumnja u verodostojnost diplome, predviđena je mogućnost da se elektronskim putem zatraži potvrda od institucije koja ju je izdala. Rok za odgovor sa te adrese je 14 dana, a za kompletno završavanje procesa priznavanja 20 dana.\nPrecizira se da će diplome u Albaniji priznavati Centar za obrazovne usluge pri Ministarstvu obrazovanja, u Srbiji Agencija za kvalifikacije za profesionalno priznavanje, a u Severnoj Makedoniji Jedinica za priznavanje profesionalnih diploma Ministarstva obrazovanja.\nTri članice "Otvorenog Balkana" pozivaju i u ovom slučaju ostale države Zapadnog Balkana da se pridruže Sporazumu.\nMemorandum o kulturnoj razmeni\nKako je navedno, sa ciljem promovisanja kulturne raznolikosti, međukulturnog dijaloga i međusobnog razumevanja, tri strane nameravaju da potpišu i Memorandum o razumevanju u kulturnoj saradnji na Zapadnom Balkanu.\nU sedam članova Memoranduma, u koji je RSE imao uvid, potpisnici se obavezuju na produbljivanje institucionalne saradnje u kulturi.\nUgovorne strane navode da će nastojati da povećaju broj konkursa za finansiranje kulturnih projekata.\n"Prioritet će biti davani projektima mobilnosti koji su inovativni, eksperimentalni i/ili multidisciplinarni, i koji povezuju potencijalne operatere iz više ugovornih strana", navodi se u dokumentu.\nU članu 6. Memoranduma se precizira da će države potpisnice "u najkraćem mogućem roku" izraditi "zajednički kulturni kalendar".\nPogled unazad: Kulturna saradnja u regionu živa uprkos politici\nU planu "turistička mapa"\nU Memorandumu o razumevanju u oblasti turizma na Zapadnom Balkanu, koji bi takođe trebalo da bude potpisan u Ohridu, a u koji je RSE imao uvid, predviđa se pak formiranje turističke mape pod nazivom "Otvoreni Balkan".\nDržave potpisnice se obavezuju na podsticanje kontakata između svojih turističkih organizacija i radnika, a predviđeno je i formiranje posebne radne grupe za ovu oblast.\n"Ugovorne strane se, formiranjem posebnih radnih grupa, obavezuju na identifikaciju pravnog okvira u oblasti turizma, kao i da će pokrenuti napore za usklađivanje svojih zakona", precizirano je u jednom od osam članova Memoranduma.\nUz to, potpisnice navode da će nastojati da razmenjuju informacije o svojim zakonodavstvima iz oblasti zaštite prirodnih resursa i očuvanja istorijskog i kulturnog nasleđa, koji su turističke atrakcije.\n"Ugovorne strane će, u skladu sa svojim domaćim zakonima, promovisati stvaranje povoljnih uslova za privlačenje investicija u turističku privredu", navodi se još.\nKao element slaganja sve tri strane u oblasti turizma, precizirano je da se širenje pomorskog, rečnog i jezerskog turizma može smatrati "kapijom regionalnog turizma".


Ivica Dačić u studiju Glasa Amerike u zgradi Ujedinjenih nacija u Njujjorku (Foto: VOA/Margaret Besheer)\nMinistar spoljnih poslova Srbije Ivica Dačić ocenio je da treba motivisati Srbe koji žive u SAD da glasaju za Donalda Trampa na predsedničkim izborima u novembru 2020, jer Trampova administracija za razliku od demokratske, ne smatra da je pitanje Kosova rešeno. Stručnjaci koji proučavaju američku politiku kažu da Srbiji nije u interesu da se na taj način opredeljuje za kandidata u SAD.\n"Demokrate smatraju pitanje Kosova rešenim, a Trampova administracija smatra da nije rešeno i da treba doći do kompromisa", rekao je ministar spoljnih poslova Ivica Dačić za TV Pink 3 Info.\nŠef diplomatije smatra da zato Srbija treba aktivnije da podrži američkog predsednika i da treba motivisati Srbe u Americi da glasaju za njega. Trampov najverovatniji protivkandidat na izborima 3. novembra 2020. biće demokrata i bivši potpredsednik Džozef Bajden.\nMilan Krstić sa Fakulteta političkih nauka za Glas Amerike ocenjuje da bi Srbija trebalo da izbegava ovakve postupke.\nMilan Krstić sa FPN o pozivu Ivice Dačića Srbima u SAD da glasaju za Trampa\n“Srbija je mala država i realno ne može da utiče na ishod američkih predsedničkih izbora, tako da to jeste pretnja praznom puškom. Postoje određene države, čiji državnici svojim pozivima mogu da utiču na ishod izbora, najbolji primer je Izrael i kada je Netanjahu podržao Trampa to je imalo određenu važnost i određenu težinu. S obrzirom na to da broj Srba u Americi nije toliko veliki i da ih nema u tim ključnim državama koje odlučuju američke izbore, kao i to da nije poznato da li bi Srbi u Americi uopšte poslušali Vladu Srbije ukoliko bi ona pozvala da glasaju za jednog ili drugog kandiata, jer se ipak opredeljuju prema nekim svojim političkim uverenjima, ova pretnja nema mnogo osnova ni utemeljenja i zato mislim da nije ni trebalo da se izrekne - jer svima koji prate američku politiku je poznato da to šta će Srbija reći nema mnogo reperkusija na ishod izbora, a sa druge strane može da se tumači kao neka vrsta nedoličnog ponašanja od strane Srbije prema SAD”.\nOvo nije prvi put da ministar spoljnih poslova Srbije poziva Srbe koji žive u SAD da glasaju za Trampa. Isti je poziv uputio i u avgustu 2019. i ocenio da će Srbija tako stvoriti bolju poziciju unutar američke administracije.\nBivši zvaničnik Pentagona, demokrata Majkl Karpenter je tada ocenio da Dačić pravi veliku grešku.\nMilan Krstić podseća da Ivica Dačić nije jedini političar koji je proteklih godina podržao nekog od kandidata na američkim izborima.\n“Predsednik, tadašnji premijer Srbije Aleksandar Vučić je 2016. učestvovao na panelu Klinton global foruma, zajedno sa načelnikom opštine Srebrenica Ćamilom Durakovićem. Taj panel je moderirao predsednik Klinton i to jeste bilo indirektno učestvovanje u kampanji Hilari Klinton, a ne direktno. Indirektne forme učešća su dozvoljene i to radi veliki broj država. One pokušavaju preko različitih lobija da utiču na kreiranje spoljnopolitičke agende nekih kandidata. I tako delovanje je legitimno i treba da postoji i sa srpske strane. Ali javno pozivanje da se glasa za nekog kandiata je stepen iznad i na taj stepen Srbija ne bi trebalo da se odluči, jer rizikuje mogućnost velike antagonizacije u slučaju da Trampov rival Džozef Bajden pobedi na izborima".\nIpak, Krstić ističe da je manevarski prostor da Srbija utiče na agendu Džozefa Bajdena sužen.\n"On ima ušančen pristup ka regionu, on je vezan za region još od devedesetih godina i verovatno prati liniju politike koja od Srbije zahteva da prizna ono što oni smatraju da je realnost na terenu - da prizna nezavisnost Kosova bez nekih većih koncesija za Srbe. U tom smislu, kod Trampa postoji veći prostor za neku vrstu kontrapoena koje bi Srbija mogla da dobije u vidu razgraničenja ili nekih drugih koncesija ukoliko bi se došlo do konačnog rešenja za Kosovo. Jer, kod Trampa je Ričardu Grenelu data veća uloga, odrešene su mu ruke i on zajedno sa par ljudi oko njega može da donosi odluke mimo Stejt departmenta i tog stalnog pristupa regionu koje su SAD imale od devedestih godina dok nije došao Tramp. A ako dođe Bajden to će se manje više vratiti na istu priču od ranije”.\nIvica Dačić je više puta govorio o tome da je dolaskom Trampove administracije stav SAD prema pitanju Kosova promenjen, te da se politika više ne vodi po "autopilotu" i da je administracija voljna da sasluša i argumente Beograda.


Članice i članovi Saveta za kulturu na današnjoj sednici razmatrali su i većinom glasova prihvatili Predlog rešenja o davanju saglasnosti na Statut Novosadskog dečijeg kulturnog centra, Novi Sad i Predlog rešenja o prestanku dužnosti i imenovanju člana Odbora stalne manifestacije u oblasti kulture od značaja za Grad Novi Sad „Antićevi dani“.\nKako je na sednici rečeno, Statutom Novosadskog dečijeg kulturnog centra uređuju se naziv i sedište, delatnost, unutrašnja organizacija, zastupanje, organi i njihov sastav, način imenovanja i nadležnosti, kao i uslovi za imenovanje i razrešenje direktora, finansiranje, javnost rada, obaveštavanje zaposlenih, zaštita prava zaposlenih, zaštita i unapređenje životne sredine, opšta akta i druga pitanja od značaja za rad Novosadskog dečijeg kulturnog centra, Novi Sad. Između ostalog, utvrđeno je da Centar kroz direktnu komunikaciju sa decom i mladima obavlja poslove koji su usmereni ka istraživanju i otkrivanju potencijala dece i mladih u svim oblastima kulturne delatnosti, nastojeći da inspirišu dečiju maštu i da kod dece i mladih, već od najmlađeg uzrasta, razvije svest o permanentnoj potrebi za kulturom.\nTakođe je rečeno, da će Centar, u svom delovanju, kao instrument rada, koristiti edukaciju, umrežavanje i intersektorsko povezivanje, da će posredovati u povezivanju pojedinaca i organizacija, prenositi znanja iz drugih sredina u sredinu u kojoj deluje. Delatnosti Centra usmerene su primarno na osnovnu ciljnu grupu, decu i mlade (do završene srednje škole), kao direktne korisnike, ali i na njihove roditelje, staratelje, kulturne operatere, stručne saradnike iz oblasti obrazovanja za decu i mlade, studente kulturoloških i humanističkih studija i naučne radnike.\nPredlogom rešenja o prestanku dužnosti i imenovanju člana Odbora stalne manifestacije u oblasti kulture od značaja za Grad Novi Sad „Antićevi dani“ predviđeno je da se umesto preminulog člana Odbora dr Draška Ređepa, imenuje Zoran Vučević, advokat koji je zajedno sa dr Draškom Ređepom bio inicijator Odluke o ustanovljavanju stalne manifestacije u oblasti kulture od značaja za Grad Novi Sad ,,Antićevi dani 2007. godine.


Rusija proteruje japanske diplomate - 27.04.2022, Sputnik Srbija\nRusija proteruje japanske diplomate\nMoskva proteruje osam diplomata japanske ambasade, saopštilo je Ministarstvo inostranih poslova Rusije. 27.04.2022, Sputnik Srbija\nKako je precizirano, predstavnik ambasade Japana danas je pozvan u Ministarstvo inostranih poslova u Moskvi gde mu je predočeno da je od početka specijalne vojne operacije Rusije u Ukrajini zvanični Tokio zauzeo otvoreno neprijateljski antiruski stav i da je krenuo putem uništavanja obostrano korisne saradnje.Ruska strana naglašava da svu odgovornost za takav razvoj događaja snosi isključivo japanska Vlada koja je odustala od prijateljskih, konstruktivnih odnosa sa Rusijom.Pored toga, kako je precizirano, Japan pruža političku, ekonomsku i vojnu pomoć režimu u Kijevu i otvoreno podržava neonacističke formacije koje deluju u Ukrajini.\njapan, rusija, rusija – politika\n15:31 27.04.2022 (Osveženo: 15:53 27.04.2022)\nMoskva proteruje osam diplomata japanske ambasade, saopštilo je Ministarstvo inostranih poslova Rusije.\nKako je precizirano, predstavnik ambasade Japana danas je pozvan u Ministarstvo inostranih poslova u Moskvi gde mu je predočeno da je od početka specijalne vojne operacije Rusije u Ukrajini zvanični Tokio zauzeo otvoreno neprijateljski antiruski stav i da je krenuo putem uništavanja obostrano korisne saradnje.\n„Vrhunac te politike bilo je proterivanje osam ruskih diplomata iz Japana. Rukovodeći se principom reciprociteta, ruska strana je zahtevala da osam japanskih diplomatskih radnika napusti našu zemlju do 10. maja“, navodi se u saopštenju ruskog Ministarstva.\nRuska strana naglašava da svu odgovornost za takav razvoj događaja snosi isključivo japanska Vlada koja je odustala od prijateljskih, konstruktivnih odnosa sa Rusijom.\nPored toga, kako je precizirano, Japan pruža političku, ekonomsku i vojnu pomoć režimu u Kijevu i otvoreno podržava neonacističke formacije koje deluju u Ukrajini.


Automobilsko sportsko udruženje “AS” iz Zaječara apsolutni šampion Srbije na brdskim i kružnim stazama - Glas Zaječara\nHome Sport Automobilsko sportsko udruženje “AS” iz Zaječara apsolutni šampion Srbije na brdskim i...\nAutomobilsko sportsko udruženje “AS” iz Zaječara apsolutni je šampion Srbije na brdskim i kružnim stazama, što je uspeh koji je malo kome pošao za rukom u istoriji automobilizma na ovim prostorima, piše Glassporta.rs.\nRekordan broj bodova u ekipnoj konkurenciji i trijumf u generalnom plasmanu ostvarili susledeći vozači: Miloš Ivković i Dejan Vukić iz Zaječara, Dragan Lukić iz Kragujevca, Dejan Ilić Đeniks iz Kragujevca (kapiten kluba), Dragan Filipović iz Beograda, Nenad Savić iz Čačka, Vladica Rabrenović iz Stokholma Goran Rabasović i Bajine Bašte i Života Milić – Gaga iz Beograda kao kordinator kluba i vozač.\nKopaonik, Banjaluka, Ušće, Avala, Brus, Miroč, Kraljevo, Zaječar, Bor, gde god su se pojavili članovi ASU “AS” iz Zaječara, strpljivo su sakupljali bodove i na kraju u žestokoj konkurenciji i odneli dvostruku pobedu.\n“Sigurno je da smo u planovima pred sezonu imali u podsvesti želju za odbranom titule na brdskim stazama, ali je dupli trijumf prevazišao sva naša očekivanja. Znali smo da imamo veliki kvalitet u našim redovima, a predan rad svih u klubu od administracije, preko mehaničara do vozača, dao je rezultate”, istakao je za “Glas sporta” Života Milić “Gaga”, potpredsednik i koordinator Automobilskog sportskog udruženja “AS”.\nPrethodni tekstKladovo: Uhapšen zbog krađe 24.000 evra, 400 dolara i 76.000 dinara\nNaredni tekstNekoliko ulica u Zaječaru danas bez vode


JP „Autoceste FBiH“ objavilo tender za izradu glavnog projekta dijela saobraćajnice Prača-Goražde\nRadovi na izgradnji tunela „Hranjen“ teku planiranom dinamikom\nRadovi na probijanju glavne i servisne cijevi i izrada primarne podgrade cestovnog tunela „Hranjen“, koji predstavljaju najzahtjevniji dio projekta cestovnog povezivanja Goražde-Sarajevo, teku planiranom dinamikom. S južne strane iz smjera Goražde izgrađeno je oko 310 metara glavne tunelske cijevi, dok je sa sjeverne strane na gradilištu u Hrenovici iskopano oko 160 metara, a radove svakodnevno nadziru predstavnici Instituta IPSA iz Sarajeva.\nOdbor za praćenje realizacije projekta redovno održava sastanke u kampu izvođača radova kompanije „Euro-Asfalt“ u Hrenovici koji imaju za cilj informisanje o poduzetim aktivnostima u vezi implementacije projekta , te kako bi se ukazalo na značaj dinamike i kvalitet izvođenja radova, u skladu sa dinamičkim planom realizacije u roku od 36 mjeseci.\nNakon zadnjeg sastanka koji je održan, zadovoljstvo dinamikom izvođenja radova izrazila je premijerka Bosansko-podrinjskog kantona Goražde koja je na čelu Odbora za praćenje realizacije projekta cestovnog povezivanja Sarajevo-Goražde, dionica Goražde-Hranjen-Hrenovica.\n„ Zadovoljna sam dosadašnjim tempom i kvalitetom izvođenja radova i ponosna na ovaj projekat koji se realizira na području BPK Goražde, iz razloga što je ovo historijski projekat za sve građane BPK Goražde a i BiH. Od početka realizacije imamo i veliku podršku od strane Vlade Federacije BiH koja putem JP „Autoceste FBiH“ obezbjeđuje finansijska sredstva za finansiranje ovog projekta . U prvoj fazi izdvojena su finansijska sredstva u iznosu od 82 milion KM, i nemam sumnju da će se na isti način obezbijediti sredstva i za nastavak implementacije ovog grandioznog projekta. Projekat cestovnog povezivanja Sarajevo-Goražde je nešto više od same izgradnje tunela „Hranjen“, jer obuhvata i izgradnju saobraćajnica, za što je već JP“ Autoceste FBiH“ objavilo tender za izradu glavnog projekta. Dakle, paralelno sa izgradnjom tunela će se ići i sa izgradnjom saobraćajnica. Projekat je jako bitan i tako se i posmatra od strane svih relevantnih subjekata“-riječi su premijerke BPK Goražde Aide Obuće.


Đukanović: Estonija je inspiracija za Crnu Goru na polju digitalizacije i sajber bezbjednosti\nUtorak, 10.03.2020 | 17:51\nCrna Gora i Estonija imaju prostor za intenziviranje ekonomske saradnje na osnovama razvojne politike naše države i potrebe za transferom iskustava u poslovanju estonskih investitora, ocijenio je predsjednik Crne Gore Milo Đukanović prilikom susreta u Talinu sa premijerom Estonije Jurijem Ratasom.\nĐukanović je kako je saopšteno iz njegovog Kabineta predložio tješnje kontakte biznis zajednica i prezentaciju turističkih potencijala Crne Gore.\n“Estonija je inspiracija za Crnu Goru na polju digitalizacije i sajber bezbjednosti”, rekao je on i iskazao interesovanje za razmjenu iskustava u vladavini prava imajući u vidu visoku poziciju Estonije u toj oblasti.\nĐukanović je zahvalio Estoniji što je bila prva zemlja sa kojom je Crna Gora uspostavila diplomatske odnose nakon obnove nezavisnosti i prva koja je ratifikovala Sporazum o stabilizaciji i pridruživanju.\n“Danas su prioriteti Crne Gore kao najrazvijenije ekonomije na Zaapdnom Balkanu, članice NATO i zemlje lidera u pregovorima sa EU, da sačuva dobar tempo razvoja i nastavi reforme na putu članstva u EU”, kazao je on.\nUz pozitivnu ocjenu novih tonova briselskih institucija iskazao je očekivanje za aktivniji pristup procesu proširenja i poziv za početak pregovora Sjevernoj Makedoniji i Albaniji, što bi predstavljalo ohrabrenje za Zapadni Balkan i potvrdu da je ta politika živa.\n“Na toj liniji zahvalio je Estoniji za kontinuiranu poziciju snažnog promotera integracije našeg regiona. On je istakao zadovoljstvo visokim stepenom prijateljske podrške i razumijevanja u političkoj sferi, posebno u okviru NATO partnerstva – školovanju naših oficira na baltičkom vojnom koledžu i pristupanju Crne Gore NATO Centru izvrsnosti”, piše u saopštenju.\nPremijer Ratas je zahvalio Crnoj Gori za savezništvo u NATO, na pridruživanju centru izvrsnosti i za podršku bezbjednosti baltičkog regiona kroz učešće naših vojnika u okviru Ojačanog prisutsva. On je ukazao na snažnu podršku Estonije procesu pregovora Crne Gore sa EU uz želju da postane članica što prije.\n“Estonija ce podržati da Crna Gora otvori poglavlje 8 i pomoći u zatvaranju poglavlja”, poručio je Ratas.\nOn je optimista da će Sjeverna Makedonija i Albanija dobiti zeleno svijetlo već u martu, uz uvjerenje da će Samit u Zagrebu predstavljati zamajac za šire sagledavanje politike proširenja.\nPremijer Estonije je iskazao spremnost za punu saradnju i razmjenu iskustava u digitalnoj infrastrukturi, koja je značajna za kvalitetno upravljanje, ali i kvalitet života građana.\n“Uz intenziviranje ekonomske saradnje dvije države imaju puno iskustava da podijele i na polju obrazovanja i pokretanja start-up-ova”, poručio je Ratas.\nOn je rekao da će mu biti čast da posjeti Crnu Goru u najskorije vrijeme na upućeni poziv njegovog crnogorskog kolege.


Renoviran sportski centar Šumice | Министарство омладине и спорта\nMinistar omladine i sporta Vanja Udovičić i ambasador Japana Masafumi Kuroki obišli su danas renovirani deo centra.\nMinistar Udovičić zahvalio je narodu Japana na donaciji koja je omogućila mladima u Beogradu da imaju još jedan moderan i bezbedan prostor za bavljenje sportom i rekreacijom. „Narod Japana je veliki prijatelj srpskog naroda. I ovaj rekonstruisani centar i sve prethodne donacije u okviru razvojne pomoći Japana Srbiji, mnogo znače našem narodu i na tome smo veoma zahvalni. Naša država, u skladu s ekonomskim mogućnostima, daje sve od sebe da izgradi nove i rekonstruiše postojeće objekte, kako bi svi građani imali prostor u kom kvalitetno mogu da rade na očuvanju svog zdravlja. U tim projektima, dragocena nam je i pomoć koju dobijamo od naših prijatelja iz inostranstva“, rekao je Vanja Udovičić.\nOn je poručio da se Centar za kulturu i sport „Šumice’’ vraća na puteve svoje stare slave, kada je sportski oblikovao brojne generacije mladih Beograđana. „Vlada Srbije radi na stvaranju uslova za bavljenje sportom, a na građane apelujemo da ove prostore što bolje iskoriste, da izvedu decu u parkove, na trim staze i sportske centre, i da ih, kroz sport i rekreaciju, oblikuju u dobre i zdrave ljude“, kazao je ministar omladine i sporta.\nCentar za kulturu i sport „Šumice“ otvoren je 1974. godine i predstavlja jedno od važnijih mesta za okupljanje sportista i umetnika u prestonici. „Šumice“ kao domaći teren koriste mnogi klubovi i reprezentacije Republike Srbije.\nUključujući ovu donaciju, ukupan iznos japanske pomoći Srbiji u oblasti kulture i sporta iznosi više od 2.500.000 evra, a ukupna ekonomska pomoć Vlade Japana iznosi preko 460.000.000 evra.